Good News; PDF Hna Le SAC Ralhrang Kahdohnak Ah SAC Thi An Tam Taktak – Onlinenungak\nGood News; PDF Hna Le SAC Ralhrang Kahdohnak Ah SAC Thi An Tam Taktak\nPDF-UGF Nih Ralhrang 20 Hrawng An Thah Hna. Nov 24, nizan ah Kalaymyo, Zee Chaung Pyin (ဇီးချောင်းပြင်) hrambunh 𝗣𝗗𝗙 – 𝗨𝗚𝗙 (𝗨rban 𝗚uerrillas 𝗙orce) umnak riahbuk cu Kyia-in lei kap in ralhrang nih an nam hna. PDF lei an van a tha. Hnu an tolh manh fangfang a si.\nCuti hnu an tolh pah cun an riahbuk ah bomb an hmanh ta. Ralhrang rual nih cun riahbuk cu meikhangh dingin an luhhnawh a chung thilri hna an hrawh len lioah PDF hna hmanhmi bomb cu puak. PDF-UGF lei in mit hmutu hna chimnak ah ralhrang 20 hrawng cu an thi lai ti a si. Crd; The Chin Post\nRelchap; Hla phan thiam hi talent (zungthiam) pakhat a si. Ram thancho ah cun Talent hi an i rum pi phah. Myanmar ram hmanh ah an i rum pi phah ko. Nain kan Lai ah cun hla phuah thiam an tam tuk ko, tampi zong an phuah ko nain an pawcawm cu chim lo, lakphak hmanh an i dinnak khim lai lo.\nCu lio ah man lo in hla phuah a fialmi hna kan um rih. Hla fungkhat ttial ah hin caan a dih cu van um rih seh, thlua a fak tuk. Zei zong vialte hi a man lo lawng te kan duh. A poi ka ti ngai.Cu chin chap ah hla aw le hla bia hna an van thlen piak hna ah hin cun a si kho deuh lo. Nain style (muisam) khi cu thlen ding a si ko. Eg. Van Hlei Sung nih “Duh bia kan phai ti” timi a dongh lei i a aw thluai te hna khi hla aw thlen a si lo. Hla bia thleng zong a si lo. Style a si.\nA dawh tuk hringhrang ka ti. Hla bia le hla aw zong hi thlen bak lo ding ka ti lo nain hla phuah tu or hla cawtu nih nawl an pek hna ah cun a that khawh chung in tuah ding si. Mirang nih edition an ti. Nain Van Hlei Sung a ttial ning rumro in cun a si lo.\n”kan hla ORIGINAL kan sak cang, a chuah cang cun kan ta asi ti lo. MIPI ta asi cang. Original an laak/an fir an post chih dah ti lo cun zeihmanh a apoinak a um lo. An duh mi video ah kan hla an telh khawh. Lyrics video ah an telh khawh.\nAn duh zat an cover khawh” (VHS).Mah ning in a tuah ah cun thong a tla colh ko lai. Hla bia an thlen hlan le hla aw an thlen hlan ah zeitin dah an tuah timi hi tuak ngai a hau. Phaisa zong tampi a dih. Cu caah Van Hlei Sung hi ka pom kho lo.Credit– Political Evaluation


Trump A Doh Peng Tu Republican Pawl Cu Trump Nih A Thuat Cang Hna - News and Media\nTrump hi mi tampi nih an uar ngai. US ram a dawt ning le US caah rian a tuan ning zoh ahcun uar um bak an ti ve mi a si, Natein, Anmah Republican pawl chungah Former President Trump a duh lo mi an um ve. Trump dohtu pawl cu former President Trump nih ceilak in a thuat cang hna. Trump a dohtu lakah a tel ve mi nu pakhat cu Rep. Liz Cheney, R-Wyo hi a si. Atu lio ah lar ngai mi a si.\nAruang cu Trump a dohtu pakhat a si ve caah a si. Amah hi psycho ngai mi, vawlei cunga ah a bright lo tuk mi ah a tel ve mi ” a si tiin Trump nih a chim. Mah hi political correspondent David Drucker cauk tial mi ah hmuh ding a um, ‘In Trump’s Shadow: The Battle for 2024 and the Future of the GOP,’ ah mah kong hi tial a si. Cun, “Maryland Gov. Larry Hogan a si.\nAmah hi mi thawngh lo tuk mi, rian tuan ning zong a thiam lo tuk mi, stupid RINO, zero chance lawng a ngei tiin Trump nih a thuat. Cun a lar ngai ve mi pakhat, Utah Republican Sen. Mitt Romney zong amah state a si mi nih zei ah an rel ti lo election a um ding mi ah a dir than zong ah an duh ti lai lo tiin Trump nih a chim. cun Trump nih a chim ning ahcun, Georgia governor.\nBrian Kemp caah rallies 2 ka tuah piak hnu lawng ah teinak a hmuh khawh mi a si tiin a chim. North Carolina Sen Richard Burr Lightweight and a stupid person , Gen. Jim Mattis secretary of defense rian ka tuan ter. overrated general tello in ISIS kan tei hna tiin Trump nih a chim. Trump nih midang, Senate Minority Leader Mitch McConnell cu a huat ngai mi ah a tel ve, Aruang cu.\nKum 2020 election results certify nak ah a tel duh lo ruangah a si. Cun, In Trump’s Shadow: The Battle for 2024 and the Future of the GOP,’ cauk nih alangter mi pakhat cu, kum 2020 presidential election, ah Trump nih Joe Biden a tei lo hnuah khan, Trump nih Republicans Senators tam pi hna cu, election fraud ti a dirpi mi kongah amah bawmh ding in a ti hna. Natein Senate Minority Leader Mitch McConnell & .\nSen. Tom Cotton nih an kham tiin a tial. Kum 2024 elections ah Trump cu President a cuh than lai tiah zum a si. Natein kum 2022 midterms elections a dih hlan cu, Trump maw midang maw, Senate Minority Leader Mitch McConnell nih Presidential candidate ding in an min a phuan duh lo Aruang cu Republicans pawl sing ah Trump a duh lo mi ruangah Mid-terms ah vote an hmuh tha lai lo ti a phan caah a si tiin a tial.\nNUG A Lam ATluang Chinhin


Laipa Ai Sum Kho Bak Lo Facebook Chungah Lainu Bak A Ṭhuat Ko Cang Hih Lainu Cheukhat Cu An Si Taktak – Chin World News Evening\nLaipa Ai Sum Kho Bak Lo Facebook Chungah Lainu Bak A Ṭhuat Ko Cang Hih Lainu Cheukhat Cu An Si Taktak\n1. Hello kan chawn kho hnga maw? Kamin cu mah cu ka si, na manh lai maw na caan na ka pe kho lai maw?. Hi tihin na ti hna lai. Cu si lo i a thei pungsan in nadam maw naka thei maw tiin na va ti hna nangmah cu a ho dah na si i a ho nih dah an theih lai, Zeirian tuan dah na si? Milaar minthang maw na si?\nNote: A tampi a tang rih nain ka tial ti lai lo. A hohmanh ti hnawh mi cun naum lo nain hmai lei kan miphun caah a thahnem lai tiah ka ruah caah ka tial mi si. Lenhloi rak rel chih ve. “Philh Tuah Har Lai”\nMitkuh thu sin zong i ka manh khawh ti lomi le chunmang thlum sin zong i ka phai ngam ti lomi– a uai i a ṭil cang mi–kei ka dawtmi le kumthum chung kan tuanbia cu, caan nih hrapkhat thinlung thlek in a khirh nolh ṭhan hoi. Ka philh rih kho hrim lo. Kei cu hlafung fungkhat a khirh ṭhan lengmang mi ka si, a cuai ṭungmi hlafung.\nKei le ka dawtmi ka ti hnga maw, silole ka sinin a nung ṭian mi minu dawh ka ti hnga dah? A min zeitin ka auh lai ti cu kaa tuaipi mi asi lo. Ṭian cang ko hmanh usih; ka thinlung, ka ruahnak le ka nunnak i a nun rihnak le; nem tein, fek tein le dingfel tein ka duhdawt rihnak nih, “Ka dawtmi,” tiin auh rih ding ahhin ka sining ah ningkelnak tampi in a um rih, hrapkhat duhnak ṭheo. Hi vawlei ahhin keimah bantukin a tuarmi tampi an um ve lai ti zong ka hngalh ko. Keimah bangin, duhdawtnak tlaihchan tuk lioah a lin kha ṭungmi mitthli he tampi an ṭap ve ko lai ti zong hi ka hngalh ko. Asinain, cu he aa ralkah tukmi minung zong an um ve ṭhiamṭhiam zong cu ka hngalh thotho. Cu si bu ah, ka tuar tluk cun a tuarmi cu an um lai lo, tiah keimah le keimah cu biathli kaa chim lengmang.\nTuzan zong, zaan dang tawn bang, dawtmi muithlam, awthlam le rimthlam he, thuk piin a mui cang mi zaanṭim tiang, lilen ngaihnak mitthli he a buar deng cang mi nehnang ka hlam ṭhan.\nDawtmi le kei kan i tonnak tuanbia cu hitihin a si:\nA vuikhatnak kan rak i ton zaan hi khuasik cing ling lio Nubu zaan pumh cu rak si kaw, van ahcun arfi cu tleu dildel te tein an var, nain thlapa muisam bal a cuang lo. Lai lei innka bang, thlizil nih duh paoh in a hnirh khawh lomi innka cu ‘Kuk-kuk!’ cun an vun kingh. Lekmalak in siloin, duhsah nuarsam cun ka tak cung khuasiksem bo rual he cun, innka cu ka hei hun. Ka hun sin cun,\n“Nan innka on a tlai ve ning! Nan um rua loh ka ti cu teh! Khoi na kut kan tlai lai,” a ti pah khin a kut cu kik thiktherh in a vaimi thlizil lak ahcun a hun thlir. Amit ah ṭhep lo tein ka zoh hnu ah a kik hirhiar mi a kut cu ka hei tlaih. Akih tuk ahhin ka thinlung tiang in aka durh. Biang sensum tein a mirh bu khin, “Na kut lum ning,” a vun ka ti. Cu chikhat te i chawnhbiaknak nih cun thinlung innka tiang a hun chih. Kan duhtuk, kan dawttuk timi biafang kaa khat hmanh zong a chim na loin, ka lung nih ai hruhpi mi cu, cucu biafang lawngte cu an si. Duhnak hi zei asi ti kan chim hmanh lai: Duhnak hi na tei ka tei khawh mi asi lo; nang le kei cu duhnak nih a teimi tu kan si, nain dawtnak he na komhṭi ahcun hawikom ṭha bik na hmuhnak a si. Duhnak cu thinlung uktu a si.\nPumh chung vialte mei pawngah kan i sir i, a thli in theihhngalhnak tampi kan hun ngei kho. Cu zaan cu a vuikhatnak, van le vawlei, cun Pathian zong ka philh dih hna zaan a si. Ka hngalh mi cu, cu minu lawng cu asi i, ka lung nih a duhmi cu amah he i naihniam chinchin lawng cu asi. A poinak pakhat cu, caan nih mi a ngan lo bantuk in a tlai duahmah mi zaan nih cun akan thlimtaak.\nAsinain, nithar sinah, nikhat hnu nikhat in kan ngamh a sang. Kan i naihniamnak a fek deuhdeuh. Cun biatak tein kan i tlaihchan. Cutitecun, pakhat le pakhat hawikomhnak vuai ngei lo le cim ngei loin, kaa rak sunhsak tukmi hawikomhnak chung ahcun kan pil chin thluahmah.\nCu bantuk duhdawtnak, tlaihchannak le theihthiamnak tampi he kan i rungveng kan ti lio zongah, vawlei nih a hnuh in a hnuh chih mi i siknak nih zaan khat cu a kan fenh ai. Cu zaan cu, hi minu, biatak tein ka rak duh cangnak le ka rak tlaihchan cang nak ka fian zaan zong a si. Show piah zaan si nain, hall chung hmanh lut loin, a luancia nihnih chung i thil cangmi kongah kan buai. Lung nuamh lo si, thlizil kih si, cun pakhat le pakhat, kan lung in kan i unhnak nih ka thinlung lawng hlah, ka takpum tiangin a therh in aka therh. Aw a din ṭung i hrang ngai ṭung mi aw le aan he khin,\n“Nizan tihni kha pangpar na ka pek lo! Na ka pek rua lai tiah chunnitlak te ruahchannak te he kan hngah…” a vun ka ti.\n“A pangpar tak cu kan pe kho na loin, ka thiam tawk in ka suaimi pei kan kuat kho kha, na duh cemmi colour tein ka ṭamhmi a si kha! Chim thiam silo nain, suimilam pakhat chung deng ka suai ve mi a si kha,” tiah ro ngang cun ka leh ve. Nain ka lung aa nuamh lonak cu ka takpum tein ka tuar. Ka mitthli tlak lo lawng. Ka hit viar. Ka hmur hrim cu a sawn dih hlah maw ti awk in. “Ka ngaithiam,” timi biafang fangkhat rumro hmanh ka hmurka in a chuah khawh lo caah ka nun khing rih a zual.\nKhuasih si, hmaichiat si, zei lunghna chuak loin inn ka lawi. Inn ka phanh sin cun Wifi nih a ṭhangh ve colh mi messenger notification cu a hung awn. Ka zoh cu dawtmi sinin a si ai. Ka let hnga maw tiah sau ngang kai duada hnu ahkhin, “Biaktak tein ma ka cungah na thinhun? Sorry si. Ka ngaithiam. Ka palh,” a hun ti pin ahkhin a mitthli tla mi emoticon te khi a ka kuat.\n“Ai. Silo, ka thinhung lo. Ka ningzak. Tuan deuh i na lung kan fahter mi cung i sorry ti hmanh kan ti khawh lomi ka ruah ahkhan, na hmai he kan khap lo,” tiah ka hei leh.\n“Sorry. Sorry. I’m very sorry. Ka ngaithiam,” ka hei ti nolh.\nA poi lo. Kan ngaithiam ko. Ka theihthiam ko aka ti rua lai ti kaa ruah lio ah, “Atu ahhin na lungthin chung i ummi biathli te kha ka chim,” a vun ka ti hngap. Minute 5 chung hrawng leh loin ka um. “Na si hoi ko cu khih nang pi hi cu…ka chuak lai mangṭha ko ne,” a vun ka ti.\nAchuak cang sawk ai lai ti phun khin, “Ka lung chung, a chung hmanh ahcun a tawne taktak ah ummi biathli cu hihi a si: I Love You,” tiah ka hei kuat.\n“Ziah mah cu online chung cun na ka chimh! Face to face in pei na ka chimh ding si cu,” tiah leklak tiah a ka leh colh.\n“Na chuak rua ka ti cu…Okay, okay..Hmaitonh te cun thaizing ah kan chimh te lai,” ka hei ti nolh ve, chim awk theih lo tukah. Ka thinphan ning hi ti awk ṭha lo. Ka hmuh ṭung lomi le ka tongh khawh ṭung lomi, asinain ṭihnak tel tung loin ka tuarmi ahcun fak cem in ka lung a turtertu bak a si. Cu biafang fangthum ‘I Love You’.\nA thaizing ah, tlanglawng cung ahcun kan ṭhu ṭi ai. Ka biakam bang cun, cu ahcun, a hna hram ahkhin, “I Love You,” ti cu zakzum ngai te khin ka ti nolh.\nCu sin cun zungzal in kan hmun rua lai tiah ka ruah. Zeitik hmanhah kan ṭian ti lai lo tiah ka ruah. Zeitik paoh ah kan i duhdaw zungzal rua lai tiah ka ruah. Ka vuikhatnak si bantukin a vuihatnak ka si ve rua lai tiah ka ruah. Pakhat le pakhat nem tein, fek tein le dingfel tein kan i duhdaw in kan i tlaihchan in kan zum zungzal lai tiah ka ruah. Nain, a vui lomi tuanbia ṭialtu kan si rua.\nNikhat cu, a hawi le sinin, ka caah thilthar simi le ngaichiat tuk awk thil simi thil pakhat ka hmuh: “Duhmi dang a ngei cang,” tihi a si. Ka lungfah hi a celh celh awk a ṭha lo. Duhdawtnak nih hi tluk lawmmam in minung akan uk khawh ding zong hi ka theithiam kho lo. Duhdawtnak nih minung kan nun a thlennawn zia zong hi ka hngal thiam kho lo. Cu si bu ah, caan cu, zaangfahnak ngei loin; a kuai cuahmah mi ka thinlung zong hramkau loin, uimi a ngei lo ti awk khin akal thluangthluan. Cu ni cu a vuikhatnak, chun le zaan aa dan lo ni a si. Aa dangmi thil cu hi lawng hi a si: Caan, thinlung ei in a liam.\nA thaizan ah a cakuat ka hmuh:\n“Keimah nih kan chawnh lo ahcun mi chawnh zong na hmang ve lo e. Kan ngai ngai,” a vun ka ti. Kan i chawnh cianak biadang ka rak halmi a leh lomi a hei tam ning ka hmuh tikah, ka thinlung a hirh in a hir. Ka mitthli a sem. Cu zaan cu ka unh lai ka ti. Nain, tlawmpal hnu ah,\n“Naa manh lo maw? Ka umhar tuk hi…tuanbia ka chim,” a vun ka ti.\nKa celh na lo te cun, zeihmanh thei lo bantukin, ka theih tawk tuanbia tawi zeimawzet te cu ka hei chimh. Fungthumnak hrawng kan phanh ah, “Na tuanbia chimh mi ka relnak ah ka mitku. Mangṭha,” a vun ka ti.\nCu le cangka hngap cun keimah le keimah vuikhat in ka hun i beng. Cu lawng cu a za lo kaa ti i, inn leng ahcun–kon lengmang te cun–angki pan te he thlapa ka vung bih. Khuasik cingling lio caan cu si kaw vur dip dap zong cu van cun an ngol lo cun an hung tla ve hna.\nHi caan, thinlung fak piin a kehkuai ko lio le nunnak king depdup in lilennak thlam chungah ai nawh lio caan hi, zeibantuk biafang le biatlang in dah ka hlawi ka ti ahhin, zeiti set deuh ti awk khi a ruah awk hrim ka thei lo. Nain, a tuar cun ka tuar dih cikcek. Khuasih si, tlai si, inn lengah kaa hren si; ka khuasih tuk ahhin ka lungfah hmanh ka philh dih hlah maw ti tluk khin, khuasih kihnak nih cun a reh in ak reh. Nain sau a nguh lo. Ka biang cungah mitthli a hun luang. Cu zaan cu a vuikhatnak, duhdawtnak cungah ka ṭah a si. Ka nunnak cheu vang cu arawk dih ti awk tluk khin ka ngaih a chia. Ahar ning. Hnarno ruh a ka ṭam i, cuticun zaan khuadei tein lilen ngaichiatnak a tuarmi a kuai thinlung he ka mawn.\nZeitluk hmanh in siang hlah hmanh ning, cuticun kan i hawikomhnak cu a donghnak lei ah a hung panh thluahmah. Kei nih cun na ka hlen i na ka rawi ka ti lo. Cun, zeiti hlei lamdang in kaa zuam hmanh ah a lung ka tei khawh lonak zong nikhat hnu nikhat in ka hmuhton chin lengmang. Ṭhennak kongkau zong ka khat te hmanh ka tiam pi bal lo. Nain amah lila nih nikhat hnu nikhat in lam a sial. Duhdawtnak kha ruahchannak in a thlen. Tlaihchannak kha ngaihnak in a thlen. Cucu ṭiannak tehte an si!\nZaankhat cu kan i chawn ṭhan. Hi zaan hi kan donghnak zaan a si. Kumthum chung kan ipehtlaihnak kan donghnak zaan a si. Hitihin ca a ka kuat:\n“Hmailei pi tiang khi hawikom si kho usihlaw tiah ruahchannak ka ngei. Na ka philh lai lo tiah kaa ruahchan. Atu hmundang kal ding ka si caah kan ngai tuk te lai. Ngandamnak ṭha na ngei zungzal lai tiah ruahchannak ka ngei. Hmailei caan pi tiang zong kan hmun lai tiah kaa ruahchan,” a hun ka ti. Hawikom le hawikom dirhmun in vun rel awk ahcun a thlum tuk nain, ai duhdaw ve mi pakhat dirhmun in vun rel ahcun a tangmi cu lungkuainak lawnglawng a si.\nZeibantukin a ka ti ding si paoh ah tiah biakhiahnak ka ngeih hnu ah, a cakuat cu hitin ka leh:\n“Ruahchannak hi zeitik hmanhah kan hal bal lo. Ka herhmi zong asi lo. Ruahchannak ka ngeih mi le na ngeihmi hi aa dang tuk lem lai lo. Nain na sinin ka duh taktak mi cu na duhdawtnak kha a si. Ruahchannak, ruahchannak na ka tinak nih, atu ah, mi ralchia ah a ka canter cang. Ruahchannak cu zaangfah tein ka pe hrim ti hlah! A za tawk in ka ngeih cang hna. Nain an tling bal fawn lo. Hmailei kong rumro ruahchannak na ka pekmi nih a hlei in a ka henh; hmailei caan chungah a nungmi ka si lo, atu caan thengte ah anung mi ka si. Cun, kan philh dingmi minung kan ngai hna tihi tuzan ah piangtuk lawmmam in ka fian. Hmailei na ruahchannak vialte na philh lai ding zong ka fian, i cucu ka caah ngaihchiat pi awk tuk a si. Kan philh mi lawng kan ngai hna. Ngaih loin ka philh ko. Mah vialte, kei nih kan duhdawt chung i, nang a ngaih in na rak ka ngaih cu–na lam aa rak dang ruangmang hi mu”\nKa cakuat tha tein a rel dih hnu ah a rel a nuam lo bikmi cakuat ka don nolh.\n“Sorry a si, chimh kan duh tuk lengmang ko nain kan chim ngam lo. Nain theihthiam ding le ka hawi si zungzal dingah bia ka kam! Duhmi dang ka rak ngei…hlan deuh lio pi, nangmah hlan piin ka rak komh tuk cangmi a si caah khin, ka philh kho lo…Asinain, zaangfah kan nawl. Hawikom ṭha si ding ah bia ka kam mu.” a hun ka ti.\n“A kuai cang mi thinlung le a thi cuahmah mi thinlung–a kik cuahmah mi thinlung he cun hawikomhnak ser cu i tim duh hlah! Bia kan kam kho lo. Nang na dirhmun cun zeipaoh a fawi te lai si! A har hnga ding cu na zaang na ka raam ding le, na ka zaangfah ding lawng hi a si. Kei caah cun zeipaoh a har dih cang si,” ka ti ve. Nain kaa lungsak kho hrim lo. Kaa lungsak kho lo ti tikah; fak nawn te le mi zeirel lonak lungput te tal he khin heh tiah bia ṭha lo deuh nawn le biafak fak deuh hmanh he khin ti ning law, ti khi ka duh. Nain cu nih zeihmanh a thlen ding a um lem lo ka hngalh caah kaa sum.\nA luancia kumthum ahkhan online in, “I Love You,” ka rak ti. Kumthumnak a liam lei ah, anih nih, “Sorry,” aka ti. Hmaitonh te i, “I love you,” ka timi zong cu ruahchannak le ngaihnak he cun a thlen dih hoi.\nTahchunhnak hman ve ahcun meithal in aka kah ti tluk asi. Cu hma cu, thi hret lo nung hret loin ka tuar. Nain, tuzan tiang zong, a kikmi zuunṭhing he ka mawn rih. Kan kar i pehtlaihnak bal cu a cat dih. Kan i hmuhton zongah aa theihhngal bal lomi minung bang, kan nun, aa hrial. Cu si bu ah, amah nih arak i tlaih mi tlaihtleng kha rak i tlaih ve in, hawikom dirhmun ahkhan dir ning law zeital aa thleng hnga maw ti hna khi ka ruat tawn.\nNain, hi bia hi ka lung in kaa chim: “Hawikom cu rak si usih law, aa duhdaw mi, duhnak le dawtnak chungah a rak nung mi cu kan si hnga lo; theihthiamnak men le zaangfahnak chung lawng i a nung kan si hnga…vuikhatnak te nih mah vialte ka nun caan taang rih mi cu zeitin a hui khawh dih hnga…” kaa ti ve. Khi pin ahkhin zuunṭhing tlawmpal he minu kong thotho ruat in, zaanmang ka hlawm, a kik mi zaan mui chungah leng in. onlinecahrawl


Avoi Hnihnak Thantlang Khua Inn License Thar 74 Pekchanh Than An Si – THE CHINLAND POST\nAvoi Hnihnak Thantlang Khua Inn License Thar 74 Pekchanh Than An Si\nSalai Elvis| 2019 July 23| Mizapi le tuanvo ngeitu hna theihbu tein avoi hnihnak Thantlang khuachung inn License ngei rih lomi, a thar 74 cu July 23 ah ramkulh penguk bawi, pengkomh zung le tuanvo ngeitu hna nih pekchanhnak an tuah tiah kan theih.\nMah ni ah Chin ramkulh penguk bawi U Toe Win nih, “mah bantuk in mithar deuh le inn license ngei rih lomi hna cu tawlrelpiak hnu ah Hakha, Falam, Tedim, Tonzang le Thantlang ah pekchanhnak tuah a sinak kong, Cun a tangmi thlanglei Chinram zongah a tu bantuk in tawlrelpiak an si lainak kong, License a ngei rih lomi hna nih phunning te in nan vun sok naklai le a rannak in tawlrelpiak nan si lainak kong” pekchanhnak hmun ah a chim.\nMP Dr. Hmuh Thang nih, “hi bantuk license pekchanhnak nan tuahmi cungah a cohlangtu lawng si lo in Thantlang khuapi caah lunglawmhnak ni a sinak kong le MP Pu Van Thawng zong nih biachimnak a ngei. A cohlangtu ai-awh in Rev.Dr. Sang Cung Uk nih lunglawmh biachimnak le ramkulh vawlei hmun kongkau tawlrelnak zung lutlai U Kyaw Nyan nih biacahnak tampi an chimh hna.\nThantlang penguk zung nih License chuahpiak dingin ramkulh penguk zung ah a kuatmi chungin mizapi sin pekchanhnak avoi khatnak 2019 May 16 ah 22, avoi hnihnak July 23 ah 74 le a luancia kum ah pumpak in zungah pek cia cangmi 20 hrawng a diklak 116 tluk inn License a chuahpiak cang hna.\nAtu lio Thantlang khuachung ah sangthen 3, innchungkhar 2068, inn 2000 tluk le minung 9046 renglo an um tiah kan theih.\nPrevious Tonzang Peng Ah Kawlpa Nih Kum 9 Ngakchia Nu A Tlaihhrem\nNext Hnaring Certual Chung Zung Sakmi Vote Laaknak In Biakhiahnak An Tuah Than Lai


An Ralkap Le Mipi An Kar Lakah Hin A Tu Bantuk In Kan Hmuh Khawh - News and Media\nJuly 19, 2021 admin VIDEOS 0\nRak zoh cio tuah u. Zoh an nuam hi. Zeidah an tuah timi tucu a vieo hi credir a si i a kong lam zei h manh langhtermile tarlanghmi aum lo. Ralkap le mipi hi tluk in an karlakah dawtnak a um ahun zeihmanh nih a teikho tihna lailo. Hihi Chinmi zong nih i zohchunh kohna usih. Atanglei ah video a um lai. Capar dang relchap. Zeizong Te Hi Khualtlung An Si Dih Ko\nNifatin na nunnak ah na minung hawi pakhatkhat nih an in chiahta i an in kaltak ahcun na thachia in na ngaihchia len duh hlah. A kal nakding ah an auh duh lo zong a si khawh bantuk in na kal nakding ah zulh an duh lo zong a si kho ve ko. Zei bantuk lam hmanh a hram in a dongh tiang hmun khat ah kan kal ți peng lai tiah ahohmanh nih rikhiahnak tuah a um lo.\nCucaah aho nih an in zulh zong zulh lo zongah nangmah na lam te ah khan na kal peng ko lai. Amah zong na zulh zong zulh lo zongah amah a lam te ah khan a kal peng ve ko lai. Ngakchia ka rak si lio ah ka rak ruat bal. Ka nu he hmun khat ah kan um peng lai. Ka pa he hmun khat ah kan um peng lai i ka unau hna he hmun khat ah kan um peng lai tiah. Ka hawikom hna he i țhen loin kan um ți lai, ka duh ka dawtmi.\nNungak he i țhen ti loin a zungzal hmun khat ah khua a in kan um ți lai tiin a phunphun kan rak ruat tawn i lungduh bia kan rak phai ți tawn hna. Kan kalnak ah kal ve hna seh ti kan duh nain an kan zulh khawh lo bantuk in an kalnak ah ra ve seh ti an duh ve ko nain kan zul kho ve hna lo. A fiang komi cu minung hi aho kan si hmanh ah kanmah le kan lam cio ah kan kal hna. Cu ti kanmah le lam cio kan kal lio ah cun chikkhatte kan i tong ta hna i.\nCaan tlawmpal ah kan i țhen țhan hna. Chikkhatte kan i ton lio ah pakhat le pakhat kan i daw, kan i tlaihchan. Pa khat le pakhat kan i nahchuah, kan i doh, kan i rem lo i kan i sii, kan i hua hna. Sihmanhsehlaw caan. A hung tlin cun aho kan si hmanh ah kanmah le kan lam cio ah kan kal țhan hna. Mi thar he chikkhat kan i tong hna i tlawmpal ah kan i țhen țhan hna. Chikkhatte kan i nuam, tlawmpal ah kan țap țhan.\nPakhat le pakhat kan i hua kan ti, tlawmpal a rauh ah kan i ngai i kan i hlam țhan tawn. Cucaah cun na sinah, na nunnak chungah mi thar pakhat khat a rat tikah a rat bantukin a kir țhan te lai ti kha ruat țhan cia. Atu ka sin i a rat bantuk hin ni khatkhat cu a ka kaltak țhan te lai ti kha ruat cia law a ka kaltak țhan tikah zeitindah ka um lai i ka nunnak ka hman lai timi kha a hlankan in timhlamh chungnak ngeih cia ah a țha.\nMinung cu a bu in a ummi kan si hna i pakhat le pakhat ai tlaihchanmi kan si hna. Kan i ton tikah lunglawm tein kan um bantukin kan i țhen țhan tik zongah. I tlaihchannak le i sian lonak kha kan chungah riahter loin lunglawm tein kan i lungsak ding tu kha i zuam cio hna u sih. Minung cu aho kan si hmanh ah chikkhat a ra i chikkhat a kal țhan ding lawng te kan si. Kan siang lo, kal hlah tiah i kham len le i tlaih len ding kan si lo.\nAho an si hmanh ah ra ko hna seh, kir caan zat in kir țhan ko hna seh. An rat lio ah lawmhnak he kan mirh bantukin. An kal țhan tik zongah lung lawm tein mirh khawh i zuam țhan u sih. Minung kan nunnak cu a tawi tuk hringhran. Vawlei ah chikkhatte khual a tlawngmi kan si. Cuccah kan i ton lio ah kan mirh bantukin kan i țhen țhan tik zongah mirh khawh le i lungsak khawh i zuam ko hna u sih.\nZeizong te hi khualtlung an si dih ko. Mi zeihmanh hi a hmun ding le a um thai ding an um lo. Chikkhat a ra i a kir țhan ding lawng te an si. Dinnak kha a cat lomi tiva bantukin luanter camcin ko u (Amos 5:24). Salai K. Biak Lian Thawng. A biapi kho tuk. Atth atuk hringhra. Hi bantuk capar hi rel lengmang dinga si. Kan herh tukmi a si. A bikmi in mino hna ozng a tu in kan theih a herh. A tthah taktak. VIDEO


2020 HBC Carson Sunday Caanhmannak (Video) – Lungtting\nMarch 17, 2020 admin@lungtting.com BIAKNAK, CHIN, ENTERTAIMENT, HOME, THEIHTLEI, Tuanbia, Video 0\nBaptist Buhlun Khrihfabu nih cun Carson hi Thlarau lei in a kan hringtu an si caah Pathian changtu tluk in an upat hna. Cucaah Upat phu an si tiah upat peknak ni (Hakha an phak nicaan he aa naih bik zarh) cu Carson Sunday tian caan hman a si. Atu hi HBC caanhmannak a si i HBA nih caan an hman. Thawhlawm zong Carson Hall le Missionary pawl thlam remhnak ah tiah HBA ah pek dih a si. Caanhmannak rak i hrawm ve.\nA tang ca i Pastor Van Tling Thang nih Carson te nupa tuanbia a ṭialmi ka thil chih. Upat pek an tlak ko na ti ve maw? Pumhnak caan hmannak pawl Video cu ca i a tanglei ah ka chiah hna. Solo: Mercy, Rachel… Thawngthachim Rev. Stephen Soe Paing (HBA AGS) hna an si.\nCarson Siangbawipa le Siangbawinu Tuanbia Tawi\n2020 March 15 cu HBA ramchung dihlak Carson Sunday ti in caanhman a si lai. Pathian sinah lunglawmhnak chim buin le siangbawite nih Laimi an kan dawtnak ruat buin….\nAugust 6, 1860 kum ah Iowa khua ah a chuak. June 1883 kum ah Nebraska Baptist Seminary in a awng i June 1886 ah Shurtleff College in B.D. a awng. Fidelity ah Baptist Pastor si dingin August 29, 1885 ah dotlaknak (ordination) an pek.\nAmerican Baptist Missionary Union nih April 6, 1886 ah Kawlram ah siangbawi rianṭuan an fial. A ttuannak ding hmun cu Kawlram thlanglei deuh Prome hrawngah a ummi Laimi sinah a si. October 14, 1886ah Kawlram kal ah aa thawh i December 13, 1886 ah Rangoon a phan. Laura Hardin he December 18, 1886 ah Bassein khua ah an i um. An i tthitumh dih cangka in Rev. Carson le Laura Carson cu Henzada ah an kal. Zarhpi ni an hman hmasabik ah Rev. Carson nih minung 13 tipil a pek hna. Thla 3 an um hnu ah Henzada in Prome ah an i ṭhial. Prome ah kum 2 an um hnu ah Thayetmyo ah kum 11 an um.\nRawn Chinmi sinah kum 13 rian an ttuan hnu ah Laitlang Hakha ah an i ṭhial. February 2, 1899 in Thayetmyo in an i thawh i March 15, 1899 ah Hakha an phan.\nRev. Carson Rianṭuannak\nHakha bawi Lian Mo ram ekka 30 cu Rs. 50 in a cawk. Amah umnak siangbawi inn a sak. 1900 kum ah Hakha ah Primary Mission Sianginn a sak. 1900 kum ah Rev. Tilbe he Laica an remh. Khrihfa hla fung 34 a leh. Pathian thawngṭha a chim. March 25, 1907 kum ah Hakha ah Chin Hills Baptist Association a thawk.\nRev. Carson cu rilfonghlei zawtnak a ngei. Dr. East nih America ah kal law in hlai hna seh, a ti i America kal a fial. Rev. Carson nih, kalnak phaisa ka ngei lo, ka ṭha ko lai, a ti. A voi hnihnak Chin Hills Baptist Association civui cu March 1908 ah Khuasak ah an tuah. Laura he Khuasak civui ah cun an kal. Rev. Carson cu pumh uktu le tawlreltu bik a si tikah a re a thei, a tha a ba ngaingai. A bat tuk caah a rilfonghlei zawtnak a puang. A celh bak ti lo. Rev. Carson nih, “Ka hlai ko law, ka dam ko lai,” tiah Dr. East cu a ti chin cang. A celh bak ti lo i, a hrum hluahmah cang.\nZumtu thar hna nih Khuasak civui tuahnak cun laang in an zawnh i hlai ding cun Dr. East lei an panhpi. Laang in an zawnh pah zong ah Rev. Carson cu a celh tilo i, a thaisung dawt tukmi vancung thaizuar bang ai dawhmi samthlairem sin ah cun, “ka dawt Laura aw! Ka celh baklo ee ka thi ko lai” tiah a hmaisen turmar bu cun a von chimh. A dawt Laura caah ngaih har tukmi bia si. Laura cu a biangcung ah mitthli an hun i zul thliahmah cang. Cu bu cun, “ka dawt Carson aw, i hne ko mu. Bawipa nih an dawt ko. Na thi lai lo. Dr. East nih an hlai lai i na dam ko lai mu ka dawt i hne ko mu” tiah intuar a von fial ṭualmal. Carson nih cun, “ka dawt Laura aw! In khawh si tilo e ka thi ko lai” tiah a fah le fah lo cu a mithli hna nih bia an von chim cang. Laura nih, “Ka dawt Carson aw! na ka kaltak ahcun zeitindah hi minung hna sinah khua ka run sak kun lai ka dawt. Nang loin hi minung hna sinah khuasak ding cu a si khawh ṭung lai lo” tiah a mitthli he ik thliahmah in a hngawng ah a von kuh reh. Cu ti mitthli he an von i kuh-reh ah cun zumtu thar (Laang zawntu hna) hna zong an celh tilo i nguingui thlakthlak in an ṭap hna. An ik thliahmah hna. Bawipa aw, kan kaltak hrimhrim hlah mu. Kan in sianglo tiin an dihlak ngacha in an an chim lulh cio. Cu thawng nih Carson le Laura thin le lung cu mei chunh in a chunh hna i an mithli thlak a rang thluahmah cang. Tlawmpal ah Dr. East sin cu an von phan.\nMarch 30, 1908 ah Dr. East nih cun a hlai. An hlai lio ah cun Laura le zumtu thar hna nihcun ruahchannak nganpi he thlacamnak in leng lei ah an rak hngak hna. A dang cu an ṭhu hna nain Laura tu cu a ṭhu kho ti loh. Innka hram bak ah a dir. A sam thlizil nih a von hranh. A hmaithlak rem dawh hna an hong sen. Thlacamnak he innka hram te ahcun a dawt Carson kong thawngthanh ding cu a hngak. Cu tlawmpal ah Dr. East cu a hong chuak. Laura nihcun leklak tiah a von zuan hnawh. Ka dawt Carson cu zeidah a lawh tiah ruahchannak lianpi he a von hal. Dr. East zong cu Carson kong von chimh ding ah ai harh tuk. A dang a khar. A mitbenh a von i phoih. A mithli a von i hnawh pah in Carson a nunnak a dih cang tiah a von chimh cu Laurau le zumtu hna cu zaantim uico ṭah bang an hluan. Carson a nunnak a liam hi April 01 1908 ah a si. Laura le bang cu a ṭah tuk ahhin a cekkha tiang chuak hnik an i zal. Rev. Dr. Tilbe nih, “Carson! Carson! Carson! Na liamsia herh tuk maw? na dawt thaisung le zumtu hna hi zeitindah an von um kun ne lai?. Na lohma tampi a taan rih ttung. Kan cim rih ttung lo. Hi ti ngai hin cun nehbung kan khirh ngam lai maw?” tiah a mithli he Carson ruak cu a von zai hnawh len. Mitthli he ṭah len zong ah zei san cu tlai ti hlah kaw Siangbawi ramkulh chung farhmawng tangah Rev. Carson ruak cu Rev. Dr. Tilbe nih a vui…..\nSolo 1 nak. Leeng Mercy Ngun Tha Chin (Video)\nSolo 2 nak. Leeng Rachel Ni Par Tha (Video)\nThawngṭha chim: Rev. Stephen Soe Paing (HBA AGS) (Video)\nPumhnak dihlak Video zoh na duh ahcun a tang ah. (Video)\nA Voi 27 nak (Tukum) CCU Degree laa ding minung dihlak 93 an si.


Breaking News : Tuhi Yangon Ah Bomb An Puah I I Kahdoh Nak Faktuk A Chuak Ralhrang Pa 3 An Thi I Mino Lak Zong Ah A Thi Mi An Um – HRINGDILDEL LAIRAM\nTuini September 25, zinglei ah Yangon ramthen chungin hmun 2 ah bomb 5 a puak. Bomb 4 cu hmunkhat ah lam ai neih deuh nakah a puak mi a si i, bomb dang pakhat cu hmundang deuh ah a puak. Zinglei nazi 7:35 hrawngah Yangon Insein thawnginn pawngah bomb vei 4 bak thang taktak in a puak i a pawngkam a um mi minung zong nih an theih dih. Insein thawnginn pawng i bomb vei 4 puah ruangah thi le hriamhma a tuar mi zat cu theih a si rih lo.\nA dang bomb pakhat puak mi cu Sanchaung ,Minikung Kungkyaw hlei ah a si i zinglei nazi 1:30 hrawngah a van puah bak cu meithal puak thawng nih pehtlai bak in a van zulh thluahmah colh. Bomb puak awnh hnuah meithal puak awn 50 tluk mipi nih cun an thei ih, inn cheukhat zong an i rawk hna tiah Sanchaung Information nih cun a langh ter.\nI kahdoh nak ruangah ralkap nih cun Minikung hlei cu ralkap nih an phit ih ,zinglei nazi 9:30 lawngah an on than. Cu hlan ah cun mipi kal kho lo dingin ralkap nih an rak kham. i Kah doh nak ruangah ralkap 3 an thi i, mino lak zong ah a thi mi an um tiah Yangon thawngthanh nak cheukhat ah cun an langh ter. Sanchaung Information nih cun mipi fehter an sianh hlanah lampi i thisen a luang mi pawl cu raklap pawl nih an thenhhlimh hmasa tiah an langh ter ve.\nTuini September 25, zinglei ah Yangon ramthen chungin hmun 2 ah bomb 5 a puak. Bomb 4 cu hmunkhat ah lam ai neih deuh nakah a puak mi a si i, bomb dang pakhat cu hmundang deuh ah a puak.\nZinglei nazi 7:35 hrawngah Yangon Insein thawnginn pawngah bomb vei 4 bak thang taktak in a puak i a pawngkam a um mi minung zong nih an theih dih. Insein thawnginn pawng i bomb vei 4 puah ruangah thi le hriamhma a tuar mi zat cu theih a si rih lo.\n← Lampi Ah Ruah Lo Tuk In Faphir A Nei Ni Nu Nih A Tawn Mi Hi Rak Zoh Ve Hmanh\nBreaking News : Nungak Pakhat Faktuk In An Sualpi Hnu Ah An Thah →


Hakha PDF nih mipi sin ah ralring nak thar an pek ve cang hna – Lai Lungrawn Post\nSeptember 13, 2021 September 13, 2021 admin Myanmar News\nA Bao Tukmi Ui Kong Thawngthanhnak: Zan dai, mi chokvai um lo hnuah na ui a bao tuk ahcun ralhrang pawl nih Rungtlang in nan inn leiah bomh an rak kah khawh. Annih cu an minung umkalnak an I theih dih caah CDF minung aa chokmi an baoh hna, tiah an ruah lai. Cu lawng a si lo, na ui a bao ruangah innpa chakthlang an lau dih I lungzawtnak ngeimi pawl caah tih a nung fawn.\nCun ralhrang pawl cu nan theih cia bang, mipi umnak zawn I bomb thlak le meithal kah poi an ti lo. Sualnak ngei lo mipi nunnak zong tam tuk an thah cang. Hakha khuachung zongah ruahdamh in bomb voi zeizat dah an thlak cang.\nNa uico a bao ruangah nan innpa le sang caah tih a nung. Ralhrang he kan I do lio asi. Cu caah na uico na dawt ahcun muika in inn chungah erh zokzok. Cun zan dai ah nan pawngkam ah uico a baomi cu innpa chakthlang zong nih nan daihter khawh lo ahcun a thah zong in thah cio a hau.\nCun a bao lengmang mi uico cu mipi a rungvengtu CDF minung hna ca zongah tihnung tuk mi asi. Na hrinmi na fanu, na fapale hna him tein lutchuak hna seh ti na duh ko ahcun na zuatmi uico cu bao lo ding in lam khatkhat in na fim hrimhrim a herh. Na fim khawh lo ahcun fimpi na herh tinak asi.


CNF Vice Chairman Dr. Sui Khar Nih A Tu Lio CNA Dir Hmun Cu Fiang Taktak In A Chim Ko Cang – Thechinlandtoday\nCNF Vice Chairman Dr. Sui Khar Nih A Tu Lio CNA Dir Hmun Cu Fiang Taktak In A Chim Ko Cang\nadmin July 8, 2021 Leave a Comment on CNF Vice Chairman Dr. Sui Khar Nih A Tu Lio CNA Dir Hmun Cu Fiang Taktak In A Chim Ko Cang\nCNF nih Ralkap 15,000 Leng Raldoh Ningcang a Cawnpiak Khawh Cang Hna.SAC nih Myanmar ram uknak an chuh hnu in Myanmar ramchung hmun kip in Camp Victoria a rak panhmi minung 15,000 leng CNF nih Training a pek cang hna, tiah CNF vice-chairman (3) Dr. Sui Khar nih CNN ah a chim.\nCNF Headquarters ah CNN Journalist Sam Kiley pumpak in a kal i, CNF ralbawi hna le raldoh a cawngmi Myanmar ramchung hmun kip in mino hna he biaruahnak a ngei. Dr. Sui Khar nih, “Atu tiang ah minung 15,000 leng raldoh kan cawnpiak dih cang hna.\nA thar in a rak phanmi zong an tampi rih. NUG nih ralhriam damhpiak a zuam hna lai,” tiah CNN ah a chim. Cun, aralaimi thla chung ah Myanmar ram huap piin ramchung ral a chuak ko lai, tiah Dr. Sui Khar nih a chim chap.\n“Atulio ah cun khuapi chung ah apiakpak in kahdohnak a um. Asinain, aralaimi thla chung ah ram huap in ramchung ral a tho ko lai,” tiah a chim.\nChinram ah NLD nih PDF Dirh an Timh Timi kong ah Chin NLD Upa Fak Ngai In Bialehnak An Tuah Cang →\n← Min Aung Hlaing Dir Kamhtu Daw Thet Thet Khaing A Lo Ciomau


Thantlang Myone CNLD Hruaitu Rianṭuanning Hi – Chin 11 News\nThantlang Myone CNLD Hruaitu Rianṭuanning Hi\nHikong chimreel hi a nuamlo ngaimi asi. Asinain, State pakhat chungah an dirhmi, mipi nih hnabeiseinak he an cuanh ṭhupmi le Chin State cozah zong aserkho dingmi party pakhat asi tikah, Myone pakhat chungah Office Bearer (OB) le Executive Committee (EC) pawl rianṭuannak ah dinfelnak aumlo ruangah amin chiatnakin zeimaw tiin ai remh khodeuh hnga maw, ti ruahchan nak in ṭial asi. Abik deuhin Thantlang Myone, CNLD OB le EC pawl nih nihin i kan kalning hi zohṭhan ahau maw/haulo ti an fian khawhnak caah rak sihram seh. Sersiam ahau lai tiah ka ruah mi cu atawinakbik le number thlaih buin ka ṭial hna lai.\n1. CNLD party Headquarters nih atheihpi lomi; party i hruainak phunglam (Constitution) hi Thantlang Myone CNLD party nih angei maw? Angeihsual pingpang ahcun, party hmailei a karhlannak caah aṭhalo ngai² mi asi caah, atu bakin ahrawh ahauko lai.\n2. Myone party OB chungah inn le lo, chawva, ngeihchiah hmangin anmah duhning lawng in i hruai nak akalnak lai cawlcangh a hmangmi an um maw? An um sual ahcun, party chungah dictator an hungchuak lai i, kha kha party caah ṭihnung tuk asi caah, ralring tein party OB kha EC hna nih reform tuah aherh tihi philh hna hlah usih.\n3. Thantlang Myone chungin MP ai cuh dingmi a thimtu Nomination Committee (NC) hi Headquarters nih an theihpi hna maw? Asiloah, Myone NC nih Hqrs. theihter hmasaloin biakhiah nak a tuahkho maw? MP ai cuh ding an dirnak hmun thiahnak kongah Myone NC duhning lawng in maw an kal lai, mipi duh nak zoh thiam in le Hqrs. duhning in dah?\n4. Myone CNLD party Zungah a rak luutmi application kha zeiruangah dah aluut chom tetein an konglam an ceih colh. Aziah a ni le acaan khiak loin le hmun khat teah ceihloin a pikpaakin an peek hna tihi ruah phu ngai asi. Aruang aum lai ti ka zumh.\n5. Thantlang Myone chungin MP ai cuh dingmi thimnakah mipi ruahnak le duhning khuate lei party member sinin laak hmasa asi maw? EC le NC duhning lawng in maw thim ansi. Party a ṭhawnnak/adernak le party i a hmailei faak ngaiin adanter khotu asi caah, a sawh² in ruahding asi hrim² lailo. Cupinah, theihpeng ding cu; “Adikmi minung kha adikmi hmunah” (The right person in the right place) mipi nih vote kan duh mi kan hmuh khawhnak caah asi rih.\nCatialtu: Kawlramthanga Thlauhthang


Dr. Peter Nun Za Cung Cu Fak Ngai In Ralrin An Pek – Chin 11 News\nDr. Peter Nun Za Cung Cu Fak Ngai In Ralrin An Pek\nAll Chin Society-Yangon Nih An President Hlun Dr. Peter Nun Za Cung Fak Ngai In Ralrin An Pek\nYangon khuachung ah Chin mi dihlak funtomnak phu ngan ngaingai in dirhmi ACS-YG (All Chin Society- Yangon) ah President an rak tuan bal mi Dr. Peter Ngun Za Cung cu Facebook Page (All Chin Society-YGN) nih fak ngai in ralrin peknak an tuah.\n“Nangmah ruangah ACSY a tlukrilh lo ding kan duh” timi tlangtlar he hruaitu hlun Dr. Ngun Za Cung cu ralrin peknak an tuah. ACSY nih an cathnah cu kawlca in an tial i, a tanglei bantuk in CBN nih kan rak leh.\n“Chim duh mi cu ACSY riantuannak le a hmunhma (role) hi fian ahcun i teltum khawhnak hmun kip ah a tlawmbik EC biachahnak he ACSY ai-awh khawh a si. A kenkip ah mah pumpak nih ngeihmi bu bantukin na kal peng ahcun upa cio kan sinak bantukin zeidah a cang kho timi hi theih ding a si telai. Cun, ACSY ah General Secretarty hmunhma a um lomi hoi hna umter na duh ahcun, kan phunghram remh hmasa a herh lai. Mah nawl in um le dik loin riantuan hi ding a si lo. Mizei hmanh hi zalong tein i teltum khawhnak ngeih cio a si ko nain, hi bu hi mah duh paoh in tuah khawh a si lo timi cu na theih a herh lai” tiah cathanh an chuah.\nDr. Ngun Za Cung ralrin an peknak kong he pehtlai in hmanthlak an tar chih mi ah “The Future of Chin Peopel and Chin State” timi tlangtar he Chin State ah 2020 thimnak meekawl tu ah telh mi Dr. Sa Sa le Chin upa hna biaruahnak timhtuah mi hmanthlak aa tar.\nHi Biaruahnak ah telh mi hna cu;\n– Dr. Sa Sa (Keynote Speaker)\n– Dr. Peter Ngun Za Cung (Organizer)\n– Dr. Peter Thang (Zoom host)\n– U Lian Cung Nung (President- ACSY)\n– Rev. Thawng Tha Thang (President of Chinland Football Club)\n– U Khua Lian (Businessman)\n– Dr. Tluang Za Thang (Principal, GTI Hakha)\n– Dr. Lian Za Khup (Principal- Hakha University)\n– Dr. Aung Htang (Matupi Medical Doctor)\n– Dr. Maung — (Director General)\n– U Thomas (Tedim Boss)\n– U Suan Thang (Tedim Influecial Person)\n– U Rinchana (Mizo Boss)\n– Ko Sein (President, Hotel & Tourism Committee)\n– U Ni Lian Sang (Kalaymyo Influencial)\n– U Peng Hu (General Secretary- ACSY)\n– U Bik — (Elder, Hakha/Thantlang)\n– U Lawm Bik (Thantlang Infuencial Person)\n– S– Hu Lian (President, CCNC)\n– Peter Lawilu (Paletwa, Khumi Media Group)


Facebook Ah A Poi Tawn Mi Hna Thil TeTe – THLIZIL THAWNGPANG\nFacebook Ah A Poi Tawn Mi Hna Thil TeTe\nHi atan lei kan langter mi hi nanmah sining taktak kha kan in ti hnawh chan mi siloin micheu nih kanhman ton mi.\n1 .Mi dang nih an ngaihchiatnak thawng an thanh lio hna ah, nichuah taktak in an nih lio hna a rak cuanter salam mi an um tawnmi khi cu a poi tawn ko. Kan theih hrim lo maw a si, kan tuah hram mi dah a si timi zong a fiang tawn lo i a poi tawn chinchin.\n2. Facebook ah zir kong le horduhcuainak kong rumro kan newsfeed ah a ra tawn i a lanh in lanh tak cawk an si tawn lo i a poi tawn ko. A zei ti in kan hrial le unfollow kan tuah hna zong ah a ra peng tthiamtthiam tawn i a poi chinchin.\n3. Cu pawl ruang ah Facebook zoh zong hi huam a si tawn lo nain kan chungle, kan hawikom le an thawngpang kan theih duhmi pawl le an um tawn i, Facebook vun zoh taktak lo awk le a ttha tawn lo i, a poi tawn ko. Sahrang hrial pah, zoh duh lomi pawl hrial pah bu in hmuh lengmang, cu bu cun FB ah zoh duhmi le rel duhmi pawl zoh a hau tawn i, a poi chinchin.\nCredit- Lian Ding Hmung\nPrevious Post:Nun Thap Ngam Dawtnak TakTak\nNext Post:Lainu Lainu Ram Thumnaak Zei Ruang Ah Na Phanh Naa Fiang Lo maw ?


ICBM Siangngakchia 73% Nih 2018-2019 Cacawnkum Tanghra An Awng – THE CHINLAND POST\nICBM Siangngakchia 73% Nih 2018-2019 Cacawnkum Tanghra An Awng\nInternational Chin Baptist Mission/The Chinland Post\nSalai Josephbawi| 2019 October 6| Chin Baptist Churches USA (CBCUSA) nih Chinram Pathian riantuannak le taksa thlarau thinlung in miphun kan thancho khawhnak hnga ca tiah International Chin Baptist Mission (ICBM) an thokmi chungin thlanglei Chinram siangngakchia zohkhenhnak an tuahmi 2018-19 cacawn kum ah siangngakchia tanghra a phimi minung 26 chungah minung 19(73%) nih tanghra an awng tiah kan theih.\nICBM nih Paletwa, Kanpetlet, Mindat, Gangaw le Rakhine ram um Chin mi sin mission riantuannak chung a ummi Chin siangngakchia hna cu zohkhenh cuahmah an si i nihin ni tiang Hakha ah tang 8-10 kar siangngakchia minung (75), Doctor minung pahnih-BE Engineer-International Relation tbk tel in University akai lio mi minung (31), Hakha CCU ah Bible siangngakchia minung (9), B.A Eng minung (2), MIT ah minung (1), Matupi um Union Theological College ah minung (3) an zohkhenh cuahmah hna tiah kan theih.\nICBM Tanghra a aungmi Thlacampiaknak/ The Chinland Post October 6, 2019\nICBM siangngakchia le timtuahmi kong The Chinland Post biahalmi ah“2018-19 cacawn kum ah minung 26 nih an phi i 19 (73%) nih an kan awnpiak. Distinction pakhat veve a ngahmi minung pahnih an itel. ICBM siangngakchia kan lak tik ahhin biaknak thleidannak kan ngei lo. Buddhist a aungmi minung 1 le akailiomi minung (2) zong an itel ko. Chin an si paoh ahcun Buddhist asibu in Chin hruaitu, santlaimi a si kha kan duhmi a si. Kan mission riantuannak a simi Paletwa, Kanpetlet, Mindat, Gangaw le Rakhine ram a ummi Chin a simi paoh kan cohlan hna. Hmailei Chin ram le Chin miphun nih bochanmi hruaitu tha, uktu tha, mifimthiam tampi an chuah khawhnak caah hi bantuk in kan tuahmi a si. Hmailei ramhruaitu hna an si te tikah ah Chinmi inaihniam in kan cawlcangh khawhnak hnga Laica zong kan chimh hna. Anmah hrimhrim nih Laica cawn an duh tuk i tha atho ngaingai. Cozah riantuan zong hi Chin si dih usih, Pathian ramkauhnak ca zongah hmanrua si usih tihi kan duh” tiah ICBM Myanmar Director Rev. Thla Tin Thang nih a chim.\n“ICBM siangngakchia akaimi hna cu an sianginnkainak an thutdirnak dihlak bawmchan an si. Hakha siangngakchia dihlak kumkhat ca lawngah Kawlram tangka sing (1000) tluk kan dih. ICBM siangngakchia kan lakmi hna hi tha tein vatlawn in interview a ongmi lawng lak an si. Kan lak cangmi hna cu sianginn an dih tiang kan zoh hna lai timi policy kan ngei. Nikum a ongmi he cun minung 50 leng an si cang” tiah a biapeh ah a chim.\n“Chin hi kan niam hrim lo. Ahlan Falam siizung hna zoh ahcun Kawlrawn lei in an rak kai i sii an itlop tiah ka rak theihbal. Vice President zong kan tuan cuahmah ko. Dr. Sasa zong nih Chinram ah ramdang mi tiang sii itlop kho dingin a timtuahnak a chimmi ka theih i a si kho taktakmi a si, hmailei kong aho hmanh nih kan chim kho lo. Ahlan Paletwa ahcun tang 8, tang 10 awn tihi kan rak iharhtuk. Kan thim lo maw ti ahcun kan thiamlo kha silo in cachimtu saya/mah kan chambau caah a si. Atu bantuk Biaknak lei in nan van cawlcanghmi hi Cozah hmanh nih kan in tluk bak hna lo. Hmailei hi bantuk tuan khawhnak le bawmh khawhnak lam a um ahcun kan izuam ve lai” tiah Municipal Minister Soe Thet nih ICBM siangngakchia thlacampiaknak ah a chim.\nPaletwa cu fimcawnnak le kakip in kan har tuk hringhran. A ruang tampi ruangah sianginn a kai kho lomi an tamtuk. A tu bantuk in ICBM nih sii le ai, eidin dihlak in an kan zohkhenh tikah ka nu le pa zohkhenhnak hmanh in a tha deuh ti zong khin ka ruat. Hika ahhin thlanglei unau kip he kan thutdir ti tik ah ka lawm, ka nuam tuk. Siibawi lei Engineer lei a kai kho mi kan u le tiang an um I ka uangthlartuk” tiah tukum 2019 tanghra a aung mi Salai Pan Heih (Paletwa) nih The Chinland Post ah a chim.\nICBM 2019 Tanghra Awngmi Minung 19 Thlacampiak lio/ The Chinland Post\n2018-2019 ICBM tanghra a ongmi hna thlacampiaknak cu October 6, 2019 HBA Hall, Hakha ah tuah a si i CBCUSA lei in General Secretary Rev. Dr. Thlaawr Bawihrin, Mission Director Rev. Dr. Van Thawng Lian, ICBM Myanmar Director Rev. Thla Tin Thang, International Chin Baptist Mission (ICBM), CACC GS Rev. Dr. Za That le biaknak lei sawmmi upa hna, Cozah Vuanci lei in Municipal minister U Soe Thet, Lam le Sul minister Pu Sui Thio, Social minister Pau Lun Min Thang, Hluttaw speaker Pu Zo Bawi le sawmmi upa tampi an kai hna.\nICBM cu July 13, 2013 ah Chin Baptist Churches USA (CBCUSA) nih Pathian sinah pekchanhnak a ngeih hnu ah Thlang Chinram Paletwa, Kanpetlet, Mindat le Rakhine ram, Gangaw peng hna ah mission a thok cuahmah cang. ICBM cu Paletwa Baptist Association (PBA), Kanpetlet Township Baptist Association (KTBA), Mindat Township Baptist Association (MTBA),Gangaw Baptist Association (GBA) le Rakhine fields (5) ah mission field director minung (5), ICBM Myanmar Director (1) le missionary minung (98) he rian a tuan cuahmah lio a si. Hi ICBC riantuannak ah CBCUSA lawng silo in Norway, Denmark, New Zealand, Australia, India, Malaysia tbk ram dangdang ummi Chin Khrihfabu le chungkhar hna zong ICBM riantuannak ah hin an i tel i an bawmh hna tiah kan theih. International Chin Baptist Mission (ICBM) cu CCOC Second Round tiah minput in mission riantuannak thok ding ti rak chim a si nain Chin Baptist Convention (CBC) nih a min an sianh deuhlo caah ICBM tiah an hman thannak hi a si. Chin Baptist Convention(CBC) he tha tein chonbiak hnu ah July 1, 2013 thok in Kanpalet, Mindat, Paletwa, le Gangaw peng ah zalong tein rian an tuan cuahmah hi a si.\nPrevious Yangon Lai Kum Thar (Tho) Ah Dr. Lian Hmung Sakhong Special Biachimnak A Ngei Lai\nNext Cozah Sianginn KG Nih Cawnding Zukcuang Tuanbia Chin Holh Phun (27) Lehmi Le Nuhrin Covo Cauk Phawtzamh


Zualko: US Ah Coronavirus In Chinmi Minung Pahnih An Nunnak A Liam – Chin World News Evening\nUS Covid-19 Update: 04/17/2020. Tuchun tiangah US ah a thimi, minung 34705 an phan. Nizan ah minung 6125 an thi. A zawmi 644823 an phan. Nizan lawngah a zawmi minung 34939 an i chap cang. Nikhat hnu nikhat a zawmi an zor cang. Tutiang ah zawtnak a chek cangmi 3 million renglo an si cang. A dam thanmi 58024 an si. Nizan lawgah a dam thanmi minung 9314 an i chap ve. New York khua pakhat lawngah minung 16106 an thi cang. Nizan lawngah New York i a thimmi, 4520 an si. New York khua a thimi hi coronavirus in a thi lomi zong an rel chih hna tiah thawngpang a chuak len. US um Chin miphun chung in a thimi pahnih an um. Washington D.C Area ummi Tedim lei kan uanau pakhat le Michigan state Battle Creek ummi Falam lei kan unau an si.\nPresident Trump nih cozah le business pawl onnak nawl cu anmah le state cio nawl a pek hna. State Governor hna nih an duh ahcun phase one cu tuchun thawk in on khawh colh a si ko tiah a chim. Asinain state pakhat le pakhat ah zawtnak a faak deuhmi le a din deuhmi a um caah an on caan ikhah dawh a si lo. Asinain state pakhat le pakhat a neihniam mi pawl cu hmun khat ah on ti dawh an si. Hawi hlan bik ah a ong dingmi state cu 29 hrawng si dawh an si. Michigan, Ohio, Wisconsin, Minnesota, Illinois, Indiana le Kentucky hi hmun khat ah on an timh. New York, New Jersey, Connecticut, Pennsylvania, Delaware, Rhode Island le Massachusetts hi hmun khat teah on an timh ve.\nWhite house taskforce hna nih nizan press conference ah US ram pumpi on thannak dingah guideline an tuahmi vialte an thanh cang. US on thannak ah a herhmi recsource vialte cu federal cozah nih phase one, phase two le phase three tiah an then piak hna. Phase one hi cu a thlengmi tlawmpal te lawng a si. Phase Two le Phase Three hi a biapi ngaimi an hung si. Phase one ah minung 10 tiang i pumh khawh a si lai i, gyms pawl zong on khawh a si lai.\nNizan ah President Donald Trump le ramthangcho bik ram 7 teleconference meting an tuah i, US nih WHO bawmhnak a phihmi cu an lungtling. Tuluk cozah nih thuh nawhmi ngei lo tein coronavirus a thawnak finghlang tein a phuan a hau tiah an chim. Japan nih Tuluk ram i auto motors senak sehzung pawl cu Japan ram ah kan kirter hna lai tiah an ti. Japan nih kanmah ram teah kan herhmi kan chuahve a hau cang tiah an chim. Credit: Salai Lairamthang


Hillary Clinton Sungh Rungah Obama Ruahnak A Thleng – Myanmar Chin\nHillary Clinton Sungh Rungah Obama Ruahnak A Thleng\nJuly 10, 2020 Myanmar Chin Hmuhning 0\n2015 lio ah Barak Obama nih University siangngakchia sin ah a rak chimmi cu, “President in ka dinh hnu ahcun , Chicago khua ah ka kir lai I, minak pawl umnak community ah rian ka tuan lai” tiah a timhnak fiang tein a rak chim. 2016 kum US thimnak ah Hillary Clinton nih tulio President, Donald Trump cu fawi tein a tei lai tiah a rak ruah.\nMain Stream media hna zong nih opinion poll a phunphun an tuah I, Hillary Clinton tei ding in an phuan peng. Asinain a ruahning bantuk in a chunglei in thil a rak si naisai lo. Main Stream media pawl nih hin Hilary nih tei seh ti an duh lung in Hillary Clinton cu opinion poll ah an teiter peng. Asinain Hillary Clinton a sungh taktak tik ahcun Barak Obama zong nih a tinhmi community riantuan dingmi lam cu a thulh than I, media lei riantuannak ah kar hlan dingah biachahnak a tuah than.\nDavid Letterman nih a tuahmi talk show ah Obama nih a rak chimmi cu,” President rian a ka changtu ding cu Hillary Clinton a si lai” tiah a rak chim bal. Hillary Clinton a ruah lo ning in a sungh ruangah Obama zong a ruahnak le a tinhmi a thleng ve.\nSalai Lai Ram Thang tial mi chung in lak chin mi a si.\nChin Ngakchia kum(6) Sizung ah thilthuam puitling he an hruai ka hmuh cu ka celh lo( Salai Cung Dawt)


Thawngpang Ṭha: Novel Coronavirus (COVID-19) Hrik A That Khotu An Serchuah Cang – Chin World News Evening\nThawngpang Ṭha: Novel Coronavirus (COVID-19) Hrik A That Khotu An Serchuah Cang\nApril 19, 2020 Salai Van Thawngpang\nVawlei mipi chunlai zong ah ningtti in a kan tuahtu coronavirus damhnak sii serchuah a si cang tiah an thanh. A sinain hi zawtnak novel coronavirus COVID-19 hi China in ai thokmi a si caah hi sii hi China cu kan pe ve hna lai loh ti a si. An chimning ah cun hi zawtnak hrik a that khotu sii cu serchuah a si cang nain hi sii hi Tuluk cu kan pe hna lai lo tiah an thanh.\nVawlei cung minthang media a si mi Cable News Network (CNN) nih a thanh mi cu, “Chicago hrambunh Gilead sii company nih sii kan serchuah cang. Hi sii hi hneksak ding ah Tuluk cu kan pe hrimhrim lai lo,” tiah an thanh. Hi sii hi minung 135 sin ah hneksaknak an tuah i minung 133 an dam kha hmuh a si. A cheukhat cu ni 4 hnu ah an dam i cheukhat cu ni 7 hnu ah an dam.\nHi sii hi a min ah Remdesivir tiah auh a si. Google ah Remdesivir tiah tial law a muisam le a konglam na hmuhcolh ko lai. Hi sii nakin a ttha dueh mi zong a rauhhlan ah serchuah khawh ding in an i zuam, tiah theih a si. Source: CCN\nCoronavirus Kong Ah World Health Organisation Phu Nih Mipi Sinah Aherh Taktakmi Ralrin Peknak Bia An Chim A Poi Ngaingai\nPresident Trump China Cung Ah A Thin A Hun Hi A Rak Mawh Hrimhrim Loh China Hi Ṭihnung Taktak A Rak Si


Samorphum Nak Brayuth - Ep10 - Meul Rueng\nDownload Samorphum Nak Brayuth – Ep10, Watch Samorphum Nak Brayuth – Ep10, don't forget to click on the like and share button. Series Samorphum Nak Brayuth always updated at Meul Rueng. Don't forget to watch other series updates.


SAC Ralhrang Le CNDF Kar Kahdohnak A Chuak Than – Onlinenungak\nSAC Ralhrang Le CNDF Kar Kahdohnak A Chuak Than\nCNDF (Falam) le SAC ralhrang karlak kahnak a chuak tthan, SAC ralhrang lei minung pakhat a thi tiah kan theih.\nFalam peng Tibual ralhrang Sakhan in pawngkam zohfel dingin achuak mi ralhrang minung (8 ) hna cu nihin zaanlei suimilam 4:00PM hrawngah CNDF he an i kah hi a si i cu ahcun SAC ralhrang pakhat a thih hi asi. Nizaan ah Tibual ralhrang riahbuk ah Helicopter atum mi kha, thilri le hriamnam arak ngalh hna theo lai tiah zumh asi.\nNihin zaanlei kahnak ah CNDF lei in hliamtuar thawngpang theih a si lo. Pathian nih him tein a runven hna mi cung ah lawmhnak a ngan hringhran.\nRelchap; CNDF Special Commando Training Limnak an Tuah. Nihin December 3, 2021 ah CNDF Special Commando Training limnak tluang tein an tuah khawh tiah theih asi. Nihin CNDF Special Commando Training limnak program cu a sunglawi ngai ngai. NUG runvennak lei vuanci U Ye Mon zong nih CNDF Special Commando Training limnak ah ca a kuat hna.\nPathian nih CNDF dirkamh in um pi zungzal ko hna seh. Tutan SAC ralhrang teinak caah biatak tein thazaang a chuah kho mi, raldohnak ah faak pi in a lut in teinak nganpi an kan phorh tu an si chin ve nak ding ah thlacam in bawm cio hna usih.\nThawngdang; Depayin pengkulh chung raldohnak ah SAC ralhrang (30) leng kan thah hna tiah Galon PDF nih thawngthanhnak an tuah. Nihin zaanlei suimilam 3:30PM hrawng ah khan kahnak a chuah hi a si i a tlawmbik ah ralhrang a thimi hi (30) an si lai tiah an cathanh ahcun an langhter.\nGalon PDF, Squad PDF le Kawngkin PDF tiah phutum fonh in SAC ralhrang pawl cu an kah hna hi asi. SAC ralhrang lei hi a tlawmbik minung(80) hrawng an si nain kan mah lei kan him dih ti a si.\n“SAC ralhrang minung(80) hrawng cu Depayin pengkulh chung an rak lut. Cun PDF pawl nih Bomb an tarh nak hmun chung an rak luh bak in Galon PDF, Squad PDF le Kawngkin PDF tiah i bawm in an kah hna. Cun an phu in SAC ralhrang pawl an um lio ah Bomb an puah hnawh hna hi asi” tiah PDF Newsflash nih a tarlangh ning cu asi.\nRaldohnak caan zeimawzat a chuah hnu ah PDF phukomh hna cu him tein hnu an kir than dih ko. Nihin zaanlei dohnak ah kan mah PDF lei a thi le hliam tuar kan um lo, SAC ralhrang lei cu a thi mi an taam lawng si loin hliamtuar zong an tam tiah an chim hi asi. V.O.M


Chin ram ah Chin Khuapi hruaitu hna hi zeibantuk minung ko dah an si tawn hnga – Zion Tlang Media\nSeptember 3, 2020 admin Chin\nChin ram ah Chin Khuapi hruaitu hna hi zeibantuk minung ko dah an si tawn hnga? Pi Van Dawt Hnem nih a zuarmi aithing/gingers vialte hnawmpung ah an hlawnh piak viarmi cu a mak ka ti. Mahbantuk hruaitu nihcun zeitindah kan khuapi cu an thangchoter khawh hnga i an dawhter khawh hnga. Khuapi/Municipal hruaitu si hi a sawhsawh a si lo dakaw. Cozah iuknak system ahhin Khuapi/Municipal hi a dot 3nk a si i, khuami he nainiam in riantuantu an si caah an biapi taktak.\nHakha Khuapi/Municipal ihruainak kong hi “2008 phunghrampi, section 188” ah fiangte in a ttial i, State le Region pawl nih Khuami/Municipal caah bylaw/legislation an ser khawh tiah nawl a pek hna. Phundang in chim ahcun, Municipal/ Khuapi ihruainak phung cu Chin Pyine Hluttaw nih a duhning in a ser khawh tinak a si. Cucaah, Hakha Khuapi/Municipal uknak system le bylaw a tthatlo cu Chin State Hluttaw an san tlai lo bia a si. Khuapi uktu Sipin/Mayor hi nitlak ram ahcun rengsang ngai ah an chiah hna. Zeicatiah, ram pakhat uknak ah a dot 3nk uktu an si.\nMayor a ttuan balmi caahhin MP tlin hi a fawite. Asinain Lairam ah ahcun Sipin/Mayor a ttuan balmi cu mipi thinlung ah an khaa tak. An tuanbia a ttha lo. Khuami cungah dawtnak an ngei lo. Bylaw felfai an ngei lo. Zikhnawh le eihmur nih an mit a phen hna. Cucaah, Khuapi/Municipal ihruainak bylaw cu Chin State Hluttaw ah a um ko caah, felfai tein an tuah a herh. Phung buar paoh cu “tickets” pek in “fine/dandat” awk an si ko. Asinain thil hrawh piak tbk cu an “bylaw” ah aa thial awk hrim a si lo. Catialtu Zasang Cinzah.\nPrevious Post:zohchunawk tthabik Khrihfabu tiah kan ruahmi Zophei Iowa Christian Church\nNext Post:Chin party cozah an ser khawhnak lam a um bak lo


Dr. Sakhong: NCA sachoh a rawk lo, nain ralkap cozah he cun ramkhel biaruahnak kan tuah lai lo - THE CHIN EXPRESS\nDr. Sakhong: NCA sachoh a rawk lo, nain ralkap cozah he cun ramkhel biaruahnak kan tuah lai lo\nMyanmar cozah ralkap he kan i kap lai lo tiin “Rampumpi Kahngol Lungtlinnak (NCA) sachoh ah minsen kan thutmi cu a rawk lo, nain ralkap cozah he cun ramkhel biaruahnak kan pehzulh lai lo,” tiah Chin Miphun Ralkap (CNF) Vice Chairman Dr. Lian Hmung Sakhong nih a chim.\n“NCA sachoh cu Myanmar cozah he min kan thutmi si. President zong nih min a thut. Hluttaw hruaitu zong nih min an thut. Ralkap bawizik zong nih min a thut. Mah sachoh cu Hluttaw zong nih a cohlanmi si. Cucaah a fekmi sachoh, a hmun ding sachoh asi.\n“Sinain, mah sachoh chungah aa telmi pakhat ‘ramkhel biaruahnak’ cu pehzulh khawh asi lo. Nain adang pakhat ‘kahngolnak’ tu hi cu pehzulh khawh asi, rawhter zong kan duh lo.\n“Nain, NLD sinah uknak an pek ṭhan silole mipi thimmi cozah a chuah ṭhan ahcun mah cozah he cun ramkhel biaruahnak tuah dingin timhcia kan si.\n“A tawifiannak in chim ahcun, NCA sachoh a rawk lo. Nain sachoh chungah aa telmi pakhat cu pehzulh khawh asi lo i adang pakhat cu pehzulh khawh asi ko,” ati.\nNCA minsen a thutmi Karen hriamtlai phu KNU cu ralkap he an i kap i ralkap nih vanlawng tiangin a kah hna sikaw, sachoh chungah aa telmi ‘kahngolnak’ cu a rawk cang maw? tiah an hal.\nDr. Sakhong nih, “Upadi ning ahcun a rawk rih lo. Upadi ning tein an hrawh ahcun anmah [ralkap] lei zong nih a rawk cang tiah thawng an thanh hau.\n“Ralkap nih KNU a kahmi hna hi cu ralkap cozah nih NCA sachoh a buarmi asi.\n“Cun, NCA sachoh chungah ‘mipi kan ven hna lai’ timi aa tel. Atu ralkap cozah tuahsernak hi mipi ven asi lo.\n“Cun ‘mipi hmanmi hmunhma ah um hmun khuar lo ding’ timi zong aa tel. Ralkap cozah nih mipi hmanmi hmunhma a simi sizung, sianginn, tbk pawl ah ralkap a chiah hna. Mah zong hi a buarmi si,” ati.


Kawlram ah minung 24 phortu bus a kaang | THE CHIN EXPRESS\nUpdated on January 28, 2021 12:15 pm\nTling tein zoh\nKawlram ah minung 24 phortu bus a kaang\nBy Tial Lian Thang\nKaren state i Kawkareik khua ah minung 24 a phortu bus cu tuni October 3 zingka 9:45am hrawngah a kaang. Palek sakhan nitlak lei meng 1 hla hrawng ah a ummi Asia lam thar Hlaing Wa hlei pawngah a kangh hi si.\nMyawaddy khua in Pha-An khua lei ah minung pa 15 le nu 9 a phortu bus cu Myawaddy khuami Soe Pe nih a mongh. Bus hi Tuluk company Yutong nih a sermi asi.\nHlaing Wa hlei pawng an phak ah bus tanglei in meikhu a chuah caah minung vialte cu a kangh hlan ah an ṭum dih manh i hohmanh hliam tuar an um lo.\nBus a kaangmi cu Kawkareik peng Pyithu Hlutdaw MP U Soe Hte, Palek Bawi Naing Naing Tun le a miṭhi pawl, district bawi le a miṭhi pawl, meithat le khuami nih mei thahnak mawṭaw 4, district zung mawṭaw 1 le ti thannak mawṭaw pakhat in an thah i 10am hrawng ah an hmih khawh.\nBus cu Myawaddy le Pha-An khua kar a hlat pengmi minung phortu bus asi, ṭha tein an check lo ruangah diesel a zut i a kanghnak si. Meithat, palek le khuami i bawm in an thah caah chikhat te ah an thah khawh colh, tiah Kawkareik khua palek sakhan nih a thanh.\nMeikang ruangah bus le bus cung thilri cu an sung ko nain, minung 24 cu hma pakhat hmanh tong lo him tein an luat, Kawkareik um White Pearl Zatlang Bu nih palek sakhan ah an chiah hna.\nṬha tein check ta lo, daithlang thlok in mawṭaw mongtu Soe Pe cu Kawkareik palek sakhan nih upadi he aa tlak ningin a theipar zunter an timh. — Eleven Media Group\nBawmh Khawh Kan Si\nThe Chin Express cu kan Chin mipi caah free tein ni fatin thawngpang dik thanh aa zuam pengmi kan si. Kan rianṭuannak ah bawmh a kan duhmi nan um cun, thla 1 $5 tein bawmh khawh kan si.\nPu Vahnie: Myanmar Ralkap nih Uknak Chuh (Aa-na-ting) aa Timhmi a Ngol Zokzok Herh\nZohnuam tuk: US mipi nih Wall Street mirum pawl $19 billion leng an miak hna – Financial Democracy\nHakha sizung rianttuan pawl Covid-19 raikhamsii an chunh cang hna\nShan mirum nuva nih Covid-19 raikhamsii cawknak ah 1 Billion Kyats an hlut\nCopyright © The Chin Express | Founded by Tial Lian Thang @Lian


Catholic Hruaitu Ngan Bik Cardinal Charles Bo Nih Chirstmas Ah Min Aung Hlaing Asawm Nak A Ruang – Thechinlandtoday\nCatholic Hruaitu Ngan Bik Cardinal Charles Bo Nih Chirstmas Ah Min Aung Hlaing Asawm Nak A Ruang\nadmin December 24, 2021 Leave a Comment on Catholic Hruaitu Ngan Bik Cardinal Charles Bo Nih Chirstmas Ah Min Aung Hlaing Asawm Nak A Ruang\nMyanmar ramchung Catholic hruaitu ngan bik Cardinal Charles Bo le ralhrangbu hotu bawizik Min Aung Hlaing cu Dec 23, nizan ah khan an i tong tiah theih a si. Hi kong he pehtlai in Catholic chungtel hna cu khuaruahhar le lungrawk in kan um ko tiah ICCM nih cathanh an chuah.\nDec 23, nizan zanlei ah Rangoon khuapi Botahtaung peng Saint Mary Chathedral biakinn pawng i Cardinal Charles Bo umnak ah Christmas lawhnak thlacam an tuah i cuka ah cun ralhrang hotu Min Aung Hlaing zong aa tel ve.Independent Catholics for Justice in Myanmar (ICJM) cathanh ah cun ralhrang hotu le Cardinal Charles Bo tonnak cu Myanmar ram chung Catholic chungtel dihlak duhnak he aa kalh caah Catholic chungtel hna a aiawh lo, a ruang zeibantuk zong va si ko seh, ralhrang bu hotu a cohlang mi Cardinal Charles Bo le a dang pumpak an si ah, a bu an si ah fak piin kan soisel, tiah an langhter .\nCu lawng si loin hi tonnak cu nawlngeihnak lak hnu in ram le miphun caah a nunnak a liammi hna le hrawh le khangh a tongmi biakinn vialte zeirello a sI. ICJM cu dinnak caah dirhmi a si bantukin dinlonak a tuahtu le anmah he a komhmi hna cu kan doh hna i dinnak caah ral a dohtu mipi hna sinah a zungzal in kan dir lai tiah ICJM nih an langhter fawh. Ref: The Irrawaddy (Dec 24, 2021)\nPale Mipi Ralkap Nih Ralhrang Ceilak An Thah HNa Caah Khua MI Nih Lunglawm Nak Langter Nak Ah Pang par He An Don Hna →\n← PDF Nih Phuung Ning Lo In Thil Phor Mi An Tleih Hna


AUNG SAN SUU KYI ZAWTNAK ANGEI MAW? A SIHNI NIH A CHIMMI BIA – The Chinlung Post\nAung San Suu Kyi zawtnak angei maw ngeilo timi an langhter. Nizan le tuchun hi Aung San Suu Kyi cu biaceihzung ah a chuak dingmi asi. Asinain August thla thok lei ah an thawn asi. Hi kongah Aung San Suu Kyi cu a ngandamnak a that lo ruangah siseh zawtnak covid angeih ruang ah a si lai tiah thawngpang a leng.. Hi konghe pehtlaiin Aung San Suu Kyi a sihni nih atanglei bangin a chim.\nThawngpang dang:Ralhrangbu Nih Rallokap A Lut Kho Ding Cu Tangruk Aung In Tangli Aung Ah An Thumh Ralhrangbu nih rampi nawlngeinak an lak hnu ah rallokap a lut duh mi an tlawmtuk cang caah mithar kawl ah buainak tampi an ton caah cacawnnak lei ah tang 4 a awng mi poh luhk khawh dingin a thumh. Mah hlan ah rallokap ah a lut khomi hi tang 6 awng a si lai tiin ralhrangbu nih an rak khiah mi a si.


Salai Lungthli Tum: Hmawngtlang Nih Pi Ni Sui Lian Cu MP Ding Aa Tlak Lo Tiin Report An Tuah – Lai Lungrawn Post\nHmawngtlang nih Pi Ni Sui Lian cu ‘MP ding ai tlak lo tiah’ NLD zungchoh ah report an tuah: MP Ni Sui Lian cu tukum thimnak ah Thantlang peng Pyine No.2 in i cuh than ding ah Thantlang peng NLD EC nih ticket an pek cang ko nain tuhi Hmawngtlang nih NLD zungchoh (Yangon) ah report an tuah. Leitak khuami MP Ni Sui Lian cu Hmawngtlang le Leitak kar buainak kong ah ai thlak bal ruang ah Hmawngtlang khuami nih an duh lo i ‘NLD MP candidate caah ai tlak lo’ tiah NLD zungchoh ah ca an tial hi a si.\nNLD zungchoh ah report an tuah hnu in CEC nih kherhhlai ding ah nawl an chuah. Thantlang NLD upa nih felfai tein kherhhlainak an tuah hnu ah NLD zungchoh(Yangon) ah an hmuhmi report an kuat than cang. Thantlang NLD upa nih zohfelnak an tuahmi report cu NLD CEC nih an zoh lai i ‘a sual ko’ an ti ahcun ai tlak an ti ning in dantatnak order an chuah te lai. MP cuh khawhnak ticket zong an hnon piak khomi dirhmun ah a um.\nMP Ni Sui Lian cu 2015 thimnak ah Thantlang peng Pyithu Hluttaw in a lut i teinak a hmumi a si. Tukum cu pyine hluttaw ah i thial aa tim i Thantlang peng EC zong nih phung ning tein ticket an pek cangmi a si, CEC nih fehtermi cu a si rih lo. NLD nih MP Ni Sui Lian an thawl ve i independent or party dang in ai cuh than ve sual ahcun Thantlang peng NLD zong Chin party CNLD bantuk in an mee ai thenthek ngai ve te lai tinak a si. Cattialtu: Salai Lungthli Tum


Tuzaan ah Hakha ah Pu Ṭuan Ceu fale ralhrang nih an tlaih hna – Chin World News Evening\nHakha Khuathar ah Pu Tuan Ceu Fale Pahnih Ralkap nih an Tlaih Hna. Tu zaan sml. 9:00 hrawng ah Hakha Khuathar, Thantlang lei kalnak lam ah a ummi Pu Tuan Ceu i a fale pahnih ralkap nih an tlaih hna, tiah thawng kan theih. Tlaih a tongmi Pu Tuan Ceu fale pahnih hi Zo Thang le Tluang Thang an si.\nKawlmi hna an umnak Shwe Man Thu dawrkhaan ralkap nih an bauh hnu ah inncung ah a ummi Pu Tuan Ceu fale pahnih an tlaih hna hi a si. Zei ruang ah dah an tlaih hna timi fiang in theih a si lo. Source: The Chin Journal, April 13, Hakha\nHakha ah Ralkap le Palek nih tlaih i hrem mi pakhat cu an thlah hnu ah a nunnak a liam. Hakha ah Ralkap le Palek nih March thla dih lei i minung 5 an rak tlaih mi chung ah aa tel mi Yangon khuami pakhat cu, an tlaih hna lio ah an hrem hna, thlah an si hnu ah sii-inn a phan i voi hnih tiang aa thlop hnu April 13 zaan ah a nunnak a Liam.\nTlaih an ton i thlah than an si hnu in minung pathum zong an hrem hna ning a fah ca ah rian an tuan kho ti lo. A nunnak a liam mi pa hi, sii-inn ah voi hnih tiang aa thlop i a dam khawh ti lo ca ah a nunnak a Liam hi a si tiah thawng kan theih. A ruak cu April 14, Hakha ah vui a si lai tiah kan theih. Source: Democratic Voice of Chin-DVC\nBiakilh: Thawngpang fiang deuh in kan rak thanh than lai.\nRalhrang pawl cu An Battalion Commander telh in a thimi tam taktak. Kachin Ram Alaw Bum Sakhaan Kahdohnak ah Myanmar Ralkap a Thimi an Tam. Kachin ramchung, Tuluk ramri pawng ah a ummi Alaw Bum sakhaan lak ṭhan ding Myanmar ralkap nih vanlawng in ni 4 chung pehzul in an doh nain Myanmar ralkap lei in a thimi nitin in an karh, tiah theih a si. Alaw Bum tlangcung i sakhaan hi Myanmar ralkap nih kum saupi an rak tlaih nain kan hnu March 25 ah KIA nih an rak lak khawh.\nCu tlang cu lak tthan ding in ni 4 chung pehzul in Myanmar ralkap nih vanlawng in an kah i, Tuluk ramchung zong vanlawng bomb 6 an vung tla. Cu lawng si loin Myanmar ralkap nih Tuluk ramchung tiang ah an vanlawng an zuanter i Tuluk ram lei in Alaw Bum tlang cu fak taktak in a den nain atu tiang an la kho lo.\nVanlawng hmang in Myanmar ralkap nih an kah pin ah kee ralkap bu hnih nih KIA cu an kai hnawh hna. Asinain, Myanmar ralkap in Battalion Commander pakhat telh in ralkap tampi an nunnak a liam. Cun, a tlawm bik Myanmar ralkap minung 8 a nung in an tlaih hna.\nNihin zinglei zong ah Phakanh khua lamzawhtu pawl tthenhmal ding in a rami ralkap motor cu Phakanh khualuh lai ah Landmine in an puah hnawh i, ralkap le palik minung 5 an thi. Butao lei zong ah nihin ah ralkap motor tlarpi cu KIA nih lampi ah an kah i, kahdohnak fak ngaiin a chuak. A thimi an um le um lo theih a si rih lo. Cun, nizan April 12 ah Moekok ah KIA le Myanmar ralkap an i kap i, Myanmar ralkap lei in minung 10 an thi, tiah DVB nih a langhter.\nMomauk peng chung i palik checkpoint pahnih le Tarpein hlei pawng i ralkap sakhaan pakhat zong KIA nih nizan ah an lak cang. March 25 ah KIA nih Alaw Bum tlang an lak hnu in Kachin ramchung hmun kip ah le Shan ramkulh chung ah KIA le Myanmar ralkap karlak kahdohnak a fak chin thluahmah. Source: The Chin Journal. April 13, Yangon (DVB, Irrawaddy)\nKIA nih Kawl ralkap pawl cu Tuluk ramri sakhan in battalion ning in an thio dih hna


Selfie Thlak Ruang Ah Minung 259 Renglo An Thi Cang – THE CHINLAND POST\nSelfie Thlak Ruang Ah Minung 259 Renglo An Thi Cang\nCity Hunter| 2018 Tho 8| Tih a nung tukmi selfie thlak ruang ah 2011 October in 2017 November tiang kum 6 chung ah minung 259 an thi cang tiah an thanh.\nNew Delhi hrambunh Medicine College pakhat a simi All India Medicine Science sianginn nih hlathlainak (research) ah an hmuhchuahmi cu July-August thla chuak innchungkhar le mizapi ngandamnak Journal pakhat ah an langhter.\nSelfie ruang i a thimi lakah pa hi zatuak 72.5% le nu hi zatuak 27.5% an si. Selfie ruang ah a thimi tamdeuh hi zatuak in kum 22.94 a si i a tam u cu kum 20 in kum 29 kar an si. Zatuak 36% hi kum 10 in 19 kar an si.\nSelfie thlak ruang ah an thihnak a ruang bik cu Selfie an i thlaknak ah motor pah, tilak ah tlak, cung sangpi in tlak hi an si. Selfie ruang ah a thimi hi 2011 kum ah minung 3, 2016 kum ah 98 le 2017 kum ah 93 an si. 2018 kum ahhin cun a let in an karh lai tiah an ruahdamh.\nSelfie ruang ah a thimi tambik ram cu India, Russia, American le Pakistan an si. Hlathlainak tuahmi ah fimthiam sang hna nih khualtlawnnak hmun ah Selfie i thlaklonak ding hmunhma tuah ding in ruahnak an pek hna.\nPrevious Indonesia Lihnin Le Tsunami Ruang Ah Minung 1763 Tiang An Thi Cang\nNext US Nih Malaysia, Thailand Le India In Ralzaam 4,000 Lawng A Laak Cang Lai


NUNGAK HMANTHLAK LIKE ATUAH RUANG ATU HI POPE CU THINPHAN NGAI SIKO – The Chinlung Post\nPope nih nungak hmanthlak LIKE atuah mi kongah dotthletnak kan tuah lai tiah an chim cang. Hi konghe pehtlaiin Vatican nih Pope official Instagram account in, Brazilian model hmanthlak LIKE atuahmi kongkau cu dottletnak tuah a si lai tiah an chim. Pope account in LIKE atuahmi hi Natalia Garibotto asi i, Sianginn uniform he hman aa thlaknak atar mi ah LIKE atuah hi asi.\nPope nih LIKE atuahmi kongkau hi aluancia zarh ah khan thawngzamhnak kip nih an langhter cio hna. Asinain sau arauh hlan ah Pope nih LIKE atuahmi cu unlike atuah tthan. Hi konghe pehtlaiin Holy See officials hna nih cun Pope account in LIKE atuahnak aruang cu dottletnak tuah cuahmah asi ko tiah an chim phuan ve.\nCun LIKE atuah mi konghe pehtlaiin Instagram hna sin ah chimfiannak tuah dingin halnak tuah cuahmah lio asi tiah Vatican thawngthanhnak nawl angeimi nih Guardian Newspaper thawngzamhnak ah a chim. Pope official Instagram account hi follower 7.4million angei mi asi i, User name ah franciscus tiah ahman.\nHi kong thiamthiam he pehtlaiin Catholic News Agency nih Vantican Press office thanhnak tuahmi cu alanghter chin ve, Pope Francis account hi rianttuantu tthenkhat hna nih an zohkhanh in an bultawl mi asi tiah an chim pin ah hi konglam cu dottletnak tuah cuahmah lio asi ko tiah an chim ve.\nPope account in LIKE aa tuahmi ahmuh tikah Model nu cu lawmhnak in akhat ti asi. Thenkhat thawngzamhnak nih an langhter ning le bang ahcun vanram ka kai lai ati tiah an langhter. Tthenkhat nih cun Pope nih LIKE atuahmi asi lai lo. Rianttuantu pope account azohkhanhtu pawl nih an tuah sualmi asi lai tiah a chimmi zong an um ve.\nA DONGHNAK AH TEITU TAKTAK CU DONALD TRUMP ASI LAI, AFIANG KO


Breakingnews…. Hakha ah Ramkulh Lah-Wah-Kah Zung a kaang – Lai Celeb News\nZaan suimilaam 10:30 hrawng in mei alh kan hmuh. Ramkulh Lah-Wah-kah Zung a si. Zeiruang ah dah a kangh ti theih a si lo. Mei thattu zong ho hmanh an um lo,” tiah sangmi pakhat nih The Hakha Post ah a chim. Hi Zung a kanghnak kong he pehtlai in thawng fiang theih a si rih lo.\n← Minutes 30 CNA+CDF Le Ralhrang Kahdoh Nak Achuak Nain Kan Lai Ralkap An Him Dih\nKhah Kan CNA Ralbawi Solomon Nih Ralhrang Cu Aphomh Bak Cang Hna Hih →


A Hnu Bik Rev.Dr. Hai Vung Lian (Hannah Pa) Thawng Update. – Kawltu Team\nA Hnu Bik Rev.Dr. Hai Vung Lian (Hannah Pa) Thawng Update.\nDecember 6,2020 Rev.Dr Hai Vung Lian thawng Update: Ahmasabik ah tu zing a Ni thiang dam tein a kan phaktertu kan Pathian min thangthat si ko seh! Pathian dawtnak thawng in le pakhat cio nan thlacamnak thawng in tu zing ah Doctor te nih Rev. Dr. Hai Vung Lian cu ni dang nak in a let 10 tluk in a thangcho e tiah thawng an kan thanh. Amah tu cu hngilhnak si an pek peng ko rih caah lungfimlo in a it ko rih. Oxygen level zong amah ah 95 – 100% kar hrawng ah a um peng ko.\n← Tuni Trump Nih Georgia Rally Nak Hmun A Biachim Mi Pawl….\nBreaking News ! Trump Caah Thawngpang Chia Tak Tak A Chuak. →


Salai Lung Thli Tum Bawmhnak ting 100 Apek Cang Hna\nMain Editor November 16, 2021 Leave a Comment on Salai Lung Thli Tum Bawmhnak ting 100 Apek Cang Hna\nHakha um harsa deuhmi bawmhnak tawlrel piak ding ah khrihfabu kip pastor bawmh kan hal hna i an kan cohlang, anmah nih an member lakah harsa deuh an timi an pek hna lai. Pastor hna kut ah bawmhnak ting 100 cu a phan cang. Aho dah an pek timi min cazin keimah sin pek than a hau lai lo, a tha bik nan ti ning in rak kan pek piak hram ko uh tiah pastor hna cu bawmh kan hal hna hi a si.\nA kan bawmtu pastor dihlak cung ah ka lawm tuk. IBC le HBC pastor zong bawmh kan hal ve ko hna nain an i relrem deuh lo caah an kan bawm kho lo, an member lakah bawmhnak a cotu nan um lai lo caah kan theihthiam hram ko u tiah kan nawl ko hna, thleidan a si hrimhrim lo. Hmundang in bawmhnak a sawktu tampi nan um rih, bawmh a tlakmi cu a dang tein bawmh khawh ka rak i zuam ko lai.\nKawlram chung vialte ah motorcycle monghnak kong he pehtlaoh in rikhiah mi cu SAC nih an thanh cang, hi rikhiah mi azul lomi paoh cu meithal in kah nan si lai tiah SAC hruaitu le riantuan tu hna nih thawngthanh nak an tuah I loudspeaker in khuachung zongah an au hna. Yangon khualipi ah cun cycle citnak nawl hrimhrim an pe ti hna lo I, acit mi paoh an tlaih cang hna cun Mandalay, Sagian, Mageway telh in Cycle aa cit mi antam nak pengkip le ramkulh kip an cycle cit ri khiah nak kong he petlai in ralhrang hna nih thawng thanh nak an chuah chih tiah theih asi.\nCycle mongh le cit ri khiah ning cu atang lei bantukin an langter Cycle pakhat ah Pa pa2 in cit lo ding, cu nu nih a hmai in mongh in ahnu lei in pa ii cit lo ding, asi nain pa nih mongh in ahnu lei ah nu thut tu cu onh asi. Cun nu pa 2 I cit tti zong onh asi. Hi bantuk in rikhiah mi phun 4 in SAC ralhrang hna nih cun thawng an thanh. Hi bantuk in SAC nih Cycle cit rikhia mi an thanh mi cu November15 in ni17 tiang hi theihter nak chung asi lai i hi hnu cun zeihmanh biahal nak zong um ti lo in meithal in kahcolh nan si cang lai tiah SAC ralhrang hna nih thawng thanh nak an tuah.\nBreaking News: Kalay Sakhan Ralhrang Nih An Chuh Hna Ahnu Bik Thawng →\n← Min Aung Hlaing Kut Tang In CDM Atuah Tu Nih PDF He I Bawm In Naypyidaw Kan Tuk Lai


President Trump: Kim Jongun he Hanoi khuapi ah kan i tong lai | THE CHIN EXPRESS\nWashington – US President Donald Trump nih “US cozah palai pawl nih North Korea cozah an va ton hna i an hlawhtling ngai, North Korea President Kim Jongun he Vietnam khualipi Hanoi ah kan i tong lai,” a ti.\n“Keimah aiawh in North Korea cozah a va tongtu pawl cu hlawhtling ngai in North Korea in an chuak cang. Kim Jongun he avoi 2nk i ton ni le caan zong lungtlinnak an ngei cang. February 27 le 28 khi Vietnam khualipi Hanoi ah kan i tong lai,” tiah Trump nih Twitter ah a ttial.\n“Chairman Kim he i ton in daihnak lohma pehzulh lai cu kaa ngaih hringhran!” a ti.\nTu zarh thokka ahkhan Trump nih ton nithla le Vietnam ah kan i tong lai ti cu a rak thanh cang nain, Vietnam ram khuazei khua dah kan i ton lai ti cu a rak chim lo.\nTrump le Kim an i tonnak kong cu US North Korea palai Stephen Biegun nih North Korea khualipi Pyongyang ah ni 3 chung North Korea cozah a va ceihpi hna.\nJune thla ahkhan Singapore ram ah avoi 1nk an rak i tong, North Korea nih US a tlerhnak nuclear hriamnak hlawt in US nih chawlehnak a phihmi hunpiak ve dingin hnatlaknak an rak ngei nain atutiang North Korea nih a nuclear hriamnam a hlaw taktak rih lo. — Reuters


Peak Spa Chiang Mai | Devilish Metamorphosis of My Life\nericyong77 says:\tDecember 4, 2011 at 4:51 am\twhats the price like?\nChiang Mai Eat : Huen Phen\tThe TREE Chill Out Cafe, Horizon Plaza Hong Kong\tCreate a free website or blog at WordPress.com.\tPost to


Khah A Zoh Nak Le Caan Hi Na Theih Lo Sual Ah Zoh Ve Kawlram Ummi Ca He – The Chinlung Post\nSeptember 26, 2020 admin Chin 0\nTutan UFC 253 main card hi cu a zoh naum kho tak tak ding khi si a ruang cu tutan a tthua dingmi hna pahnih hi MMA an i tthuat chungah voi khat hmamh sung nei lo in tei nak a hmu ve ve mi an si, cun mioi nih an i ngaih khun nak a ruang cu hi hna pa hnih hi an mah le an mah zei ah a rel lo mi a ngair veve mi an si caah ho nih dah tei nak a hmuh te lai ti hi hngah cio a si an phnih hin an tthawng ve ve .\nTutan a tthua ding hna pahnih an min Isarel Adesanya vs Poula Costa an si lai Isarel hi 19 ah tthuat nak chung ah voi khat hmanh sungh a nei rih lo, cun Costa zong hi voi 14 a tthuat nak chung ah sung lo in tei nak a hmu kho peng mi pakhat si ve an nih pahnih tthuat zoh lai hi cu ngaiha om kho tak tak UFC fighters tam deuh nih an an zumh mi an chim ning ah cun Isarel nih hin a tei te lai tiah an zumh a si nain mi cheu nih cun Costa hi a power a mi tthuat a fak ngai caah a tei te lai an ti ve.\nSi cun ka hin Myanmar time an i tthuat nak ding caan hi kawlram zani 9:30 in an thok lai i an i thuat nak ding hmun hi Island ah c lai tiva kam bak ah c lai cun thai zing ah hin ESPN le BT Sport zong in zoh khawh a si te lai cu caah hi hna pa2 tthuat hi cu rak tlorh bak hlah middle weight ah a cak cem veve an si caah a ropui bak ko la hih. a si khawh ah cun thaizing ah Live zong in hrawmh khawh kan zuam ve hna la zoh caan le a zoh nak a thei lo mi caah siaherh nak he.\nNote, ho dah na zumh deuh?\nComment ah cun langht ter ve?


Ezra cauk hi Chanrelnak cauk peh kha a si i Judah mi Babilon in an kirnak kong kha a chim. A chimning cu hitihin a si:\n1. Persia siangpahrang Sairas nawl peknak thawngin Judah mi tlawmpal cu Babilon i sal i an tannak khan an ram ah an kir.\n2. Biakinn kha an remh i Pathian sinah an pek i Pathian biaknak caah an hman ṭhan.\n3. Kum tam nawn hnuah khin Ezra hao in Judah mi cu Babilon in Jerusalem ah khan an kir ṭhan i Israel miphun an thlarau ro kha an thlau nakhnga lo Ezra nih cun fak piin a bawmh hna i a cawnpiak hna. Ezra cu Pathian Nawlbia a thiam ngaingaimi a si.\nSal tannak in a kir hmasa bik phu 1.1—2.70\nBiakinn an remh ṭhan i an pekchanh 3.1—6.22\nEzra kha saltang dang he an kir 7.1—10.44\n1Persia siangpahrang Sairas a bawi kum khatnak ah, Jeremiah kaa in Bawipa nih a chimmi bia kha a tlin nakhnga, Persia siangpahrang Sairas lungthin cu Bawipa nih a thawhter i cucaah a ram dihlak ah khan thawngthanhnak a tuah i ca zongin a ṭial: *1:1: Jer 25:11; 29:10\n2“Hi bangin Persia siangpahrang Sairas nih a ti: Bawipa, vancung Pathian nih vawleicung ram vialte hi a ka pek dih cang i Judah ram i a ummi Jerusalem khua ah amah caah inn sak awk a ka fial. *1:2: Isa 44:28 3Nannih amah mi vialte hna, nan sin i a ummi paoh cu a sinah a Pathian kha um seh law, Judah ram i a ummi Jerusalem khua ah cun hung kal seh, cun Bawipa, Israel Pathian inn cu hung sa seh — amah cu Jerusalem i a ummi Pathian cu a si; 4cun a nung rihmi paohpaoh cu, khuazei ka i a um a si hmanh ah, a umnak mi hna nih cun ngun le sui le thilri le saṭil in, Pathian inn Jerusalem i a ummi ca i mah lungtho tein pekmi lengah khan, rak bawm hna seh,” a ti.\nSaltangmi Jerusalem Ah An Kir\n5Khi tikah Judah phun le Benjamin phun chung i pale innchungkhar lu cio a simi hna le tlangbawi hna le Levi mi hna, Bawipa inn Jerusalem i a ummi sak ṭhan awkah Pathian nih an lungthin a canghtermi vialte kha an tho i, 6an pawngkam i a ummi vialte hna nih khan ngun umkheng le sui le thilri le saṭil le a man a fakmi thilri khan, mah lungtho tein thawhmi thil ri lengah khan an bawmh hna. 7Nebukhadnezzar nih Jerusalem i a rak kalpi i a pathian hna inn chungah a rak chiahmi Bawipa inn umkheng hna zong kha Sairas siangpahrang nih cun a chuah hna. 8Cu thil hna cu Persia siangpahrang Sairas nih cun, a rak kengtu Mithredath kha a chuahter hna i Judah bawi Sheshbazzar kha rel ciammam tein a pek. 9Cun hi vial hi an si: sui hmaihum sawm thum, ngun hmaihum thong khat, zihmui kheng kul le pakua, 10sui khengkuar sawm thum, ngun khengkuar za li le pahra, le umkheng dangdang thong khat an si; 11sui umkheng le ngun umkheng vialte cu a dihlak ah thong nga, za li an si. Saltangmi hna cu Babilonia in Jerusalem ah hunpi an si tikah hi thil vialte hna hi Shesh-bazzar nih a hun ken hna.


Deuteronomi 11 (Deuteronomy 11)\nHakhaKawlCa kDal 11Cang\n1“Cucaah Bawipa na Pathian cu na dawt lai i a bia le a nawlbia hna le a phunglam hna le a phungbia hna cu na zulh zungzal lai. 2Cun nihin ah ruat tuah u (a hngalh zong a hngal lo i a hmuh zong a hmu lomi nan tefa hna sinah mah hihi ka chim lo), Bawipa nan Pathian chimhhrinnak le a lianhngannak, a ṭhawngmi a kut le aa samhmi a ban, 3Izipt ram chungah Izipt siangpahrang Faro le a ram vialte cungah a tuahmi a hmelchunhnak le khuaruahharnak; *11:3: Exo 7:8—12:13 4cun Izipt ralkapbu cungah, an rang hna le an rangleng hna cungah, nannih an in dawi tik hna ah a tuahmi, zeitindah Rili Sen ti kha a fenhter hna le zeitindah Bawipa nih nihin tiangin a hrawh hna, ti le; *11:4: Exo 14:28 5cun hika hmun nan phak tiangin ramlak ah nan cungah zeidah a tuah, 6cun Reuben fapa Eliab i fapa hna Dathan le Abiram cungah a tuahmi zeitindah vawlei nih a kaa a an i annih kha an innchungkhar hna le an thlam hna le an thilnung vialte hna he Israel mi vialte laifang ah a dolh hna kha, ruat tuah u; *11:6: Nam 16:31-32 7zeitintiah nan mit nih Bawipa nih rian ngan a tuahmi vialte kha an hmuh cang.\nKammi Ram A Ṭhatnak\n8“Cucaah nihin kan pekmi hna nawlbia cu a dihlak in nan zulh lai, nannih nih nan ṭhawn i va co awkah nan kalhnawhmi ram cu nan luhhnawh i nan co nakhnga le, 9 Bawipa nih nan pupa hna sinah anmah le an tefa hna sinah pek awkin chiat a sermi ram, cawhnuk le khuaihliti in a luangmi ram ah cun, saupi nan um nakhnga. 10Zeitintiah nannih nih co awkah nan va luhhnawh laimi ram cu nan hung chuahnak Izipt ram, a chung i thlaici nan tuh tik i anhring dum bangin nan ke in ti nan toihmi ram bantuk kha a si lo; 11sihmanhsehlaw co awkah nan kalhnawh laimi ram cu tlang le nelrawn an umnak hmun, van ruah ti a dingmi, 12 Bawipa nan Pathian nih a zohkhenhmi ram a si; kum thawknak in kum donghnak tiang Bawipa nan Pathian mit cu a cungah aa fu zungzal.\n13“Cun nihin ah nawl kan pekmi hna ka nawlbia, Bawipa nan Pathian dawt le, a rian nan lung dihlak le nan ruahnak dihlak in ṭuan cu, nan zulh hna ahcun, *11:13-17: Lev 26:3-5; Deu 7:12-16; 28:1-14 14nannih nih nan rawl le nan mitsur hang le nan chiti kha nan pumhkhawmh khawh hna nakhnga, nan ram caah ruah cu anmah caan te cio ah, tuan deuh ruah le tlai deuh ruah hna cu, an pek hna lai. 15Cun amah nih nan saṭil hna caah nan lo ah ram hno an pek hna lai i, nan ei lai i nan khim lai. 16I ralring tuah u. Cu ti a si lo ahcun nan lung cu dehhlen a si lai i, nan pial lai i, pathian dang hna rian kha nan ṭuan lai i nan biak sual ko hna lai; 17cu ti nan tuah ahcun Bawipa thinhunnak cu nan cungah a alh lai i, van khi a khar hna lai i, ruah a sur lai lo i, vawlei nih a theitlai a chuahter lai lo i, Bawipa nih an pekmi hna ram ṭha hin khulrang tein nan lo sual ko lai.\n18“Cucaah hi ka bia hna cu nan lung chung le nan ruahnak chungah nan khumh hna lai i, nan kut ah chingchiahnak caah nan khih hna lai i, nan mit le nan mit kar i hmelchunhnak caah an si lai. 19Cun mah hna cu nan fale kha nan cawnpiak hna lai i, nan inn chung i nan ṭhut le lam i nan i chawh le nan ih le nan thawh tikah nan chim lengmang hna lai. 20Cun nan innka tung hna le nan kutka hna cungah nan ṭial hna lai, *11:20: Deu 6:6-9 21zeitintiah van hna cu vawlei cung i an um chung paohpaoh cu, Bawipa nih nan pupa hna sinah pek awkin chiat a sermi ram chungah nan nunchung ni hna le nan tefa hna nunchung ni hna cu karhter an si lai. 22Zeitintiah tuah awk i nawl kan pekmi hna nawlbia hi a dihlak in, Bawipa nan Pathian dawt le amah lam vialte zulh le amah leiah i bek cu ṭha tein nan tuah ahcun, 23nan hmaiah a ummi miphun vialte hna hi, Bawipa nih a dawi hna lai i, nanmah nakin a ngan deuh le a ṭhawng deuh miphun hna hi nan pawnchuah hna lai. 24Nan keza nih a lamhmi hmun paoh cu nan ta a si lai; nan ram cu ramlak in Lebanon tiang, cun tiva in, Zufrates tiva in nitlaklei rili tiang a si lai. *11:24-25: Jos 1:3-5 25Ahohmanh nih an in celh hna lai lo; Bawipa nan Pathian nih bia an kam cang hna bang khan, nan va lamh ding ram vialte cungah khan nanmah ṭihnak le phannak kha a chiah lai.\n26“Zohhmanh, nihin ah hin nan hmaiah thluachuahnak le chiatserhnak ka chiah: 27nihin i nawl kan pekmi hna Bawipa nawlbia hna cu nan zulh ahcun, thluachuahnak a si lai, 28cun Bawipa nan Pathian nawlbia cu nan zulh lo i nan hngalh bal lomi pathian dang hna biak awkah nihin i nawl kan pekmi hna lam nan pial tak ahcun, chiatserhnak a si lai. 29Cun co awkah nan va luhhnawh laimi ram chungah Bawipa nan Pathian nih an luhpi hna tikah, thluachuahnak cu Gerizim Tlang ah nan chiah lai i chiatserhnak cu Ebal Tlang ah nan chiah lai. *11:29: Deu 27:11-14; Jos 8:33-35 30Jordan tiva ral, nitlaknak lei lam hnulei, Arabah i a ummi Kanaan mi hna ram chung, Gilgal ral, Moreh kuhthing hna pawngah an um, a si lo mei? 31Zeitintiah Bawipa nan Pathian nih an pekmi hna ram cu a chungah va luh i va co awkah nannih nih Jordan cu nan tan lai; cun nannih nih nan co i a chungah nan um tikah, 32nihin ah nan hmai i ka chiahmi nawlbia le phunglam vialte kha ralring tein nan tuah lai.


PATHIAN SIN AH THAZAANG LAK CAAN NGEIH KAN HAU – The Chinlung Post\nPATHIAN SIN AH THAZAANG LAK CAAN NGEIH KAN HAU\nFebruary 28, 2021 admin Sermon 0\nPathian Sinah Thazaang Lak Caan Ngeih Kan Hau. Luke 22:39, 40. Cun Jesuh cu a chuak i atuah tawn bantuk khan Olive tlangah ava kal i a zultu kha a sinah an kal ve. A hmun kha a phak tikah annih cu a thawh hna i, Tukforhnak chungah nan tlak sualnak hnga lo thla cam tuah u,” ati hna. Jesuh Khrih nun kan zoh tikah cawn ding kan ngeimi pakhat van langhter ka duh. Rian tuan ai thok lai ah ramcar ah ni 40 le zan 40 rawl a ul.\nTukforhnak a tei (Luke 4:1-4). Riantuan ai thokka zongah tuanten a tho i ramlakah thla acam. Peter te nih an va kawl tikah thlacamnak ah an va hmuh (Mark 1:35-37). Lamkaltu a thim hna lio zongah tlangcung ah a kal i zaan\nkhuadei thla a cam ( Luke 6:12). An tlaih lai zaan zongah Gethesemane dumah thlacam ah a kal. Peter le a hawile zong kha hitin bia a chimh hna: ” Tukforhnak chungah nan tlak sualnak hnga lo thla cam tuah u.” ( Luke 22:40,46).\nCucaah kannih zong rian biapi kan tuan cang la kan ti paoh ahcun Pathian sinah thlacamnak in thazaang kan laak lengmang a herh. Khua pakhatah thinghau thiam tak a rak um. Amin cu Lass asi. Mino tampi zong asin ah thinghau an cawng. Amin a thang tuk. Anih cu thing a hau hlanah a hau ding thingkung kha aingiat ta hna. A haunak zawn, an tluuknak ding, zei kung in dah ka thok lai ti tiang thaten a tuak hmasa.\nCun a hreitlung haa le afang kha thaten a.chek. A fang kha a taat lawng si lo in puanchia ah chiti a toih i cu puan cun a tuam hmasa..Thing a hau tik zongah ai din i a hreitlung ha le fang kha a zoh cikcek than hna. Thing hau zuamnak puai an tuah. Eris he an i zuam. Eris cu tlangval no, pa cak tak le muidawh zong asi. A chuak thiam fawn. Hiti zoh ahcun Eris nih a tei lai an ti dih. Kung 10 veve hau ding asi.\nAn van thok cu an thawng tuk veve. Kung li an taang veve cang. Khatikah Lass cu ai din i a hreitlung fang kha chiti a thuhmi puanchia in a tuam le a thu ta. Eris tu cu chet lo maw tiin a vang tang. Kung hnih lawng a tang. Lass a tho than ve. Eris nih adonghnak thingkung a van tuk bak ah a hreitlung fang a beuh daih ai. Hehlaw pasal avan ti i ai tuk sek zongah afang nih thing kha a tei ti lo. Lass nih avan hau ceomo i a dongh nak ah Eris cu a tei i pakhatnak a hmuh.\nA tulio te le bang cu ram chung um kan si ah ramleng um kan si ah kan taksa, kan thinlung le kan thlarau tha a ba dih hna. Mah lio caan ahhin kan herh cemmi pakhat cu Pathian sin ah thlacamnak in thazaang lak hi asi. Zumtu nun cu raldoh nun asi ti cu kan hngalh dih. Satan le a pati hna teinak dingah kan hriamnam tha bik cu minung sermi hriamnam le thazaang an si lo. Jesuh nih a Pa sinah thlacamnak in thazaang ai lak bantuk in kan’ nih zong kan Pa le kan Pathian sinah thazaang lak hi tlolh hrimhrim hlah usih tiah Pathian bia chirhchan in kan sawm than hna. Bawipa nih aherh ati ning in thluachuah kan pek piak than seh. Amen! Credi: Rev. Dr G. Za Thio\nMIN AUNG HLAING TLEIH TTIH AH MINUNG 80 LENG AN I THUP


Kan Chunmang Cu America Nih NUG Cozah Sin Ah A Langhter Khawh Men Hih — Chin Miphun Tlangau\nAugust 11, 2021 Salai Ephraim WORLD 0\nNUG cozah lungtlin pinak cu America cozah nih a ruahpiak men lai tiah biahal nak a chuak America cozah riansng tlai tu pakhat le caankarlak (NUG) phu chungtel pakhat hna kar pehtlaihnak ah NUG cu lungtlin ding ah America cozah nih a ruah piak men lai tiah bia hal nak a chuak.Mah biahalnak he pehtlai in America ramdang lei pehtlai in chimnak nawlngeitu Ned Price nih nizan thawngfianhnak chung ah kan lungtlin lo ti nak um zong lo a dik ko tiah fehternak bia bantuk zong in kan chim lo.\nA voikhatnak bik ah chim ka duh mi cu Democracy hmuh than nak cu hmuh kan duh ti cu fiang tein kan chim khawh Myanmar mipi he hmun khat ah kan dir ko tiah a chim.Myanmar mipi cung ah a fek mi cohlan nak he Democracy uknak cu a dir khawh than nak ding ah a zuam cuahmah mi mipi hna ,Democracy a duh mi bu hna he pehtlaihnak zong kan ngei ko.Tuni tiang ahcun Duh- vuanci Sherman lawng si lo in nichuahlei Asia le Pacific ram he pehtlai in riantuan tu hna leng ah mmYanmar he pehtlai in America palai zong a tel.Anmah cu NUG hruaitu hna he an i tong bal.Mah pehtlaihnak hi thuk chin in pehzulh in kan tuah lai.\nAmerica ramdanglei kong pehtlaihnak zung riantuan tu poh cu NUG he pehtlaihnak a um ko nain Minister Wendy Sherman cu tu tiang American cozah bu chung ah NUG le pehtlaihnak a um ko tiah a chim tu a sang bik rian ngei tu pakhat a si.Myanmar aiawh tu a dik mi cozah ah zei phu hi kan lungtlin tiin kan chim lo ti ahcun a ra lai mi September thla ah UN meeting chung ah ruah i biakhiah ding caan he a tong.Credentials Committe tiah auh mi UN ah ram hna i aiawhnak cu meeting pi ah chuahpi ding mi Committee phu chung tel ram 7 in in then a si.Tuah ding a si mi avoi 75 nak UN meeting caah Credentials Committee i phu chungtel ram hna cu America, Taluk, Russia, Iceland, Papua New Guinea, Trinidad and Tobago, Tanzania, le Uruguay ram hna an si.\nBible Le Pathian Duhning He Hna Aikalh Tuk Sual Lai Dek Maw


Samoa Rule of law - data, chart | TheGlobalEconomy.com " ], legend: [ 1, "\nSamoa: Rule of law\nSamoa: Rule of law index (-2.5 weak; 2.5 strong)\n: For that indicator, The World Bank provides data for Samoa from 1996 to 2017. The average value for Samoa during that period was 0.81 points with a minumum of 0.64 points in 2009 and a maximum of 1.06 points in 2005. See the global rankings for that indicator or use the country comparator to compare trends over time.


Hnankha Khua Vanlawng Kahnak Ah Minung 9 Ruak An Chiar Cang – Chintanbo\nHnankha Khua Vanlawng Kahnak Ah Minung 9 Ruak An Chiar Cang\nGangaw Myone Hnankha khua ah December ni 17 lioah khan Vanlawng in ralhrang hna nih an kah hna ruangah zeisual lo mipi lei minung 7 le PDF ralkap minung pahnih an nunnak aliam tiah Hnankha khua mino sin in theih asi.\nGangaw Myone ah hin rithai sii azuar mi le hmang mi le thing fir in athli in atuah tu an tam chin lengmang caah, cu kong he pehtlai in khua nu khuapa hna cu an mah le khua cio in Hnankha khua ah khuakhan ding in an I tim i an I ton lio ah Dalan nih ralhrang hna sinah thawng an pek hna ruangah atu bantuk in an kah hna hi asi. Atu tiang ah hin athi mi cu an kawl cuahmah rih hna I adang athi mi zong an um kho rih. Source: Zalen Thawngdang deuh ah,…Ralhrang Nih Inn An Khanghpiak Dih Hna caah Kirnak Inn le Khua Angei Tilo Mi Mipi Hna Zoh Ah Lung Anfak Ko.Ralhrang nih umnak inn cu mei in an khanghpiak dih cikcek hna caah kir nak khua le umnak inn an ngeih tilo caah ramlak ah harsat nak phunzakip tuar in khua asatu hna mipi zoh ah lung afak tuk.\nKeba khua cu an khua ningin ralhrang ruangah um ngam loin Ramtang ah khua an sa. Ralzam hi minung 5000 an si cang. Atuhi facang aah zong a cu cang nain ralhrang ruangah an facang zing aat kholo in an um hna tiah theih asi. SAC Ralhrang le PDF le KNLA kar kahdoh nak ah Ralbawi telh in Ralhrang Minung 50 Renglo An Thih Pin ah Hriamnam Cei an lak,Ralhrang le KNLA le PDF kar kahdoh nak ah ralhrang bawi telh in ralhrang lei minung 50 renglo nunnak aliam. Cu pin ah hriamnam phunphun an lak chap tiah theih asi.\nZRA Le CNA Karlak Kahdoh Nak Kongah CNA Lei Nih Chim Fiannak An Tuah\nCNA Nih ZRA An Kah Hna Nak Aruang An Chim Fiang


Seih Tan Min Aung Hlaing Nih Palik Cu Pialrawl Ah An Hman Cang Hna! – Chin 11 News\nSeih Tan Min Aung Hlaing Nih Palik Cu Pialrawl Ah An Hman Cang Hna!\n”Myanmar Police(Palik) Vs Kawl Ralkap” ( PALIK cu PIALRAWL ah an hman cang hna)., Tutan CDM cawlcanghnak ah MIPI a hremtu, a kaaptu,a tlerhtu, a hrotu, a tlaitu ding caah Kawl Ralkap nih Myanmar Police( Palik) thilthuam( Uniform) hruk riangmang in MIPI nih huat ding thil ṭha lo paohpaoh tuah hram an thawk cang.\nThluak ngei palik bawi pawl nih cun i nautat i huat tuk ding a si ,MIPI sin tu ah an i kop dih ding an si cang.PALIK an nupi le an fale tiang in zei tluk in dek mi hmai khah loin an va um hna hnga mu!! ”PALIK Kut in rul kua purh an i tim” ”PALIK kha Pialrawl ah an tarh/hman hna”.\nNOTE: AA-NA TING Kawl TAPUNG rual hi,An mah a hringsortu ,an pu Satan (Seih Tan) hmanh nih ka naule le ka fale hna, nan luan tuk,keimah nan pupa hmanh nih hi bantuk fih a nung tukmi Tactic chia hi ka hmang bal lo dahkaw..a ti hna hnga.


USA Election Update Thar Bikmi Cu Si, A Fiang Kho Taktak – Chin 11 News\nUSA Election Update Thar Bikmi Cu Si, A Fiang Kho Taktak\nUSA Election update thawngpang thar cu , December 6,7,8 hlan ahcun thawngpang thar a um lai ti hi zumh a um lo tulk a si. (USA election update thuthar cu December ni 6,7,8 hlan cu thuthar a um thei ding zum a um lem lo.)\nVote relcia mi ah Biden nih a tei ti lawng te a si rih ko lai. Zeihmanh khuaruahhar ding a um lo. Vote relcia mi ah vote ningcang loin Biden nih a ngah tam deuh. # Vote siar zomi ah Biden a tling thu state tin in an than vivo ding. Mangbang ding a um lo. Vote siar zo mi ah vote dik lo tampi thawn Biden in vote a ngah tam sawn tlat!\nTrump le a hawi le pawl nih lower court le appeal court ah an sung ti lawng te kan theih rih ko lai. Cu zong cu khuaruahhar ding aum lo. Swing states le nawlngeitu court judge pawl hi democratic le Biden minung lawng te an si. # Trump team lower court le appeal court ih an sung thu khal kan thei vivo ding. Mangbang ding a um cuang lo. Swing states le thuneitu, court judge pawl hi Democratic le Biden milai hlir an si.\nTrump team pawl zong nih thildik lo tampi an hmuh evidence tamtuk kan ngei cang tiah a chim ve lengmang ko lai cu zong cu zumh thlu ding a si lem lo.# Trump team khal in ballots dik lo le election fraud a sinak tatti (evidence) tam tuk kan nei an ti ve rero ding. 100% cu zum thluh ding a si cuang lo.\nTrump team pawl nih an i tinh bikmi cu state level men a si lo. Court sang cem ah case phan zokzok seh ti hi a si. State level ahcun an pom lai lo i, an sung lengmang ko lai. Cucu mah zong nih an theih cia si. # Trump team ih an beisei bik mi cu state level men si lo, court sang ah an case thleng zangzang thei an tumtah bikmi a si. State level ah cun an hnawl sak maw, an sung maw a si vivo ding. Anmah khal in an thei cia mi a si.\nUS court a sang deuh lo le court sangbik nak hmun supreme court i biadik an chah mi kan hngak a hau. Cu hnu lawnglawng ah Biden maw Trump maw a tling an ti hnu lawng a fel ti khawh si cang lai.# US court sangpawl lole court sang bik supreme court ih thu rel fel mi kan hngak phawt a ṭul ko. Cumi hnu lawngah Biden maw, Trump a tling ti thu a felfia vurvi ding. Catialtu: Thian Awi Sang (Falam caa a si i, a relhar deuh sual lai tiah chin11news team nih kan thiam tawk tein Hakha caa in kan van leh chih)